Euskararen erabileran eragiten by Luis Ezeiza - issuu\nEUSKARAREN ERABILERAN ERAGITEN\nLEHEN HEZKUNTZA 2011-2012 IKASTURTERAKO PLANA\nAurkibidea 1.- Abiapuntua\n2.1.- Baiezkoaren dinamika\n2.2.- Euskararekin harremana\n2.3.- Euskara erabiltzeko iniziatiba\n3.- Ikasturteko mapa\n4.- Urratsez urrats\nLehenengo urratsa (irailean): Errealitatearen azterketa\nBigarren urratsa (irailean): Ikasleei gure helburuen berri ematea\nHirugarren urratsa (azaroa-abendua): Euskararen aldeko kanpaina I\nLaugarren urratsa (urria eta azaroa): Erabileran zuzenean eragiten + Mezuak eguneroko jardunean\nBosgarren urratsa (azaroa-abendua): Jarreretan oinarritutako dinamikak\nSeigarren urratsa (abendua) : Ebaluazioa I\nZazpigarren urratsa (urtarrila-otsaila): Erabileran zuzenean eragiten + Mezuak eguneroko jardunean\nZortzigarren urratsa (martxoa-apirila): Euskararen aldeko kanpaina II\nBederatzigarren urratsa (apiriletik ekainera): Erabileran zuzenean eragiten + Mezuak eguneroko jardunean\nHamargarren urratsa (ekaina): Ebaluazioa II\n5.- Azalpenak eta fitxak\n- Errealitatearen azterketa\n- Ikasleei gure helburuen berri ematea\n- Erabileran zuzenean eragiten\n- Mezuak eguneroko jardunean\n- Euskararen aldeko kanpainak I\n- Euskararen aldeko kanpaina II\n- Etorkinak gelan\n- Ebaluazioa I\n- Ebaluazio II\n1.- Abiapuntua Luis Ezeiza ikastetxeak ikasleen euskararen erabilera sustatzeko plan bat landu du. Eskolaren helburuetako bat euskararen erabilera sustatzea da eta horretan ari da hainbat urtetan. 2010-2011 ikasturtean, ebete hizkuntza-zerbitzuetako I単aki Eizmendik ikastaro bat egin du irakasle guztiekin, eta, ikastaro horretan, euskararen erabileran eta jarreran eragiteko hainbat bide aztertu eta frogatu dira. Horren ondorioa da dokumentu hau. Irakasleentzat lan tresna izateko asmoz landu da eta bertan jasotzen dira ikastetxean ikasturte oso batean zehar euskararen erabileran eragiteko zer eta nola egingo den: Oinarrietatik hasi eta tresna zehatzetaraino. Urtez urte berritu eta osatu daitekeen egitasmoa da.\n2.- Oinarriak 2.1.- Baiezkoaren dinamika Ikastetxearen helburuetako bat da ikasleen euskararen erabilera sustatzea. Baina lan hori baiezkoaren dinamikan kokatzen ahalegindu behar dugu. Zer da baiezkoaren dinamikatik aritzea? - Laguntzea - Zertan ari garen jakitea - Gustura aritzea Laguntzea. Irakasleok gara ikasleek euskara gehiago erabiltzea nahi dugunak. Beraz, lagundu egin behar diegu. Hainbat ikaslek erraztasun handiagoa dute gaztelaniaz aritzeko (gehien erabiltzen duten hizkuntza delako) eta guk lagundu egin nahi diegu euskara asko, askorekin eta egoera askotan erabili dezaten. Beraz, ez diegu errurik botako ez badute euskaraz egiten guk nahi genukeen hainbat egoeretan, eta, aldiz, gure laguntzarekin\neuskara gehiago erabiltzea lortzen dugunean errefortzu positiboak emango dizkiegu (animatu, zorionduâ€Ś). Zertan ari garen jakitea. Argi eduki behar dugu zein den norabidea, zein diren helburu zehatzak, eta zer egingo dugun helburu horietara iristeko. - Norabidea: Ikasleek euskara asko, askorekin eta egoera askotan erabiltzea nahi dugu. Bai eskolan, baita eskolatik kanpo ere. Hori gustatuko litzaiguke. - Helburu zehatza: Gaur egun nire ikasleen errealitatea abiapuntu moduan hartuta, zein izan daitekeen helburu lorgarria. Helburu zehatza izan behar du, neurgarria. Agian nahiko genukeen helburutik urrun egongo da, baina nire taldeari dagokion helburua izango da. - Zer egingo dugun helburu horietara iristeko: Zeintzuk izango diren erabiliko ditugun estrategiak eta nola erabiliko ditugun. Ikastetxearen eta irakasleon ezaugarrietara eta baliabideetara egokitu behar ditugu estrategiak, eta horrek baldintzatuko du helburuetara azkar edo mantso iritsiko garen eta helburu handiak edo oso xumeak jarri ahal izango ditugun. Gustura aritzea. Argi baldin badugu euskara gehiago erabiltzen lagundu nahi diegula, eta argi baldin badugu horretarako zer egiten ari garen, lan hori egiten gustura aritu gaitezke. Helburuak handiagoak edo xumeagoak, baliabide askorekin edo gutxirekin, baina gustura aritu ahal izango dugu. Aldiz, helburuak argi ez edukitzeak, eta zer egingo dugun ondo ez zehazteak, etsipenetik lan egitea ekartzen du: Inoiz ez gara helburura iristen (ezta hurbildu ere), gure ahaleginak ez duela ezertarako balio ematen du, ikasleei botatzen diegu erruaâ€Ś\n2.2.- Euskararekin harremana Ikasleek hizkuntzekin, eta bereziki euskararekin duten harremanak, landu daitezkeen helburuak eta erabili beharreko estrategiak baldintzatzen ditu. Ikastetxeko ikasleak euskara nahiko urrun dutenen multzoan kokatu ditugu. Euskara nahiko gertu dutenak ere badauden arren, gehiengoa nahiko urruneko multzo horretan kokatzen da. Hau da: Zergatik kokatu ditugu multzo horretan? - Gehien gehienen etxeko hizkuntza gaztelania da. Gutxirena da euskara. - Testuinguruan\npresentzia baina minoritarioa da guztiz. - Ikasle gehienek euskara eskolan soilik erabiltzen dute. Kalean gehienek ez dute erabiltzen, eskola orduz kanpoko jarduera gehienak gaztelaniaz dira eta telebista edo beste zenbait bideetatik ere batez ere gaztelania jasotzen dute. Horregatik, euskararen erabilerarekin lotutako helburuak lantzerakoan, honakoa oso kontuan izan behar dugu: - Euskara asko eta gustura erabiltzea nahi dugu. Euskara asko erabiltzen lagundu nahi diegu eta euskaraz ari direnean gustura aritu daitezen lortu nahi dugu, erraztasunez edo zailtasunekin, baina gustura. - Gainera, euskaraz egitea guk asko baloratzen dugula konturatzea nahi dugu. Euskaraz erraz egitera iristeko asko erabili behar dutela, eta beraz, euskaraz ari direnean eskolaren helburu bat lortzen ari garela eta hori guretzat garrantzitsua dela. Erabiltzen ditugun estrategia guztietan norabide hori argi izaten saiatu behar genuke. Garrantzitsuena ez da euskaraz egitea lortzea, lorpen mugatua izango baita beti (eskolak mugak dituen neurrian). Lortu beharreko da euskara asko erabiltzea eta euskaraz ari direnean gustura aritzea, epe ertain eta luzera begira euskararekiko jarreretan eta jokabideetan eragin positiboa izango du horrek.\n2.3.- Erabiltzeko iniziatiba\nHizkuntzarekin harremana kontuan hartzean euskara gustura erabiltzea nahi dugu eta horretarako estrategia egokiak aukeratu beha dira. Estrategia egokiak\nhorretarako helburuak ondo aukeratu behar ditugu. Zein helburu jarri? Nola zehaztu helburuak? Erabiltzeko iniziatiba aztertuta. Zein unetan pasatzen dira euskaratik gaztelaniara? Edo noiz lortzen dut gaztelaniatik euskarara pasa araztea? Hori ikus behar dugu. Hauek dira erantzun beharreko galderak: - Euskaraz erantzuten al diete ikasleek irakasleei? Guztiek eta beti? - Euskaraz zuzentzen al dira irakasleengana? Guztiak eta beti? - Nola egiten dute ikasleen artean irakaslea beraiekin ari denean? - Nola egiten dute ikasleen artean irakaslea beraiekin ari ez denean? Horren arabera, helburuak jarri ahal izango ditugu: - Irakasleoi euskaraz erantzutea. - Irakasleongana euskaraz zuzentzea. - Ikasleen artean euskaraz egitea irakaslea beraiekin ari denean. - Irakasleen artean euskaraz egitea irakaslean beraiekin ari ez denean. Horiek izango dira helburu nagusiak. Hor ondo kokatu behar da ikasle taldea. Behin helburu nagusia(k) aukeratuta, azpi-helburuak ere jarri ahal izango ditugu: horretarako jardueren ezaugarriekin edo denbora tarteekin jokatu ahal izango dugu.\nK2 Zuzenean + Mezuak\nZuzenean + Mezuak\nZ edo Zuzenean: Erabileran zuzenean eragiten\nM edo Mezuak: Mezuak eguneroko jardunean\nK edo Kanpainak: Euskararen aldeko kanpainak\nD: Jarreretan oinarritutako dinamikak\n4.- Urratsez urrats: Lehenengo urratsa: errealitatearen azterketa IRAILEKO LEHENENGO ASTEA Irailean,\nErrealitatearen azterketa izeneko fitxa beteko du tutore bakoitzak bere taldean. Zikloetako bileretan aipatuko dira emaitzak eta koordinatzaileak jasoko ditu fitxa horiek.\nBigarren urratsa: ikasleei gure helburuen berri ematea IRAILEKO LEHENENGO EDO BIGARREN ASTEA Irailean, lehenengo astean baina errealitatearen azterketa egin eta gero,\nIkasleei gure helburuen berri ematea izeneko atalean agertzen den prozedura jarraituz ikasleei gure helburuen berri emango diegu, eta, ahal den neurrian, beraien adostasuna edo oniritzia jasoko dugu.\nHirugarren: euskararen aldeko kanpaina I IKASTURTE HASIERAN Irailean, ikasleei gure helburuen berri eman ondoren, Euskararen aldeko\nkanpaina I antolatuko dugu. Kanpaina horren azalpenetan agertzen den prozedura jarraituko dugu.\nLaugarren: erabileran zuzenean eragiten + Mezuak eguneroko jardunean IRAILEKO AZKEN ASTETIK AURRERA Euskararen aldeko kanpainaren ondoren, ikasturte osoan zehar erabiliko ditugun estrategiekin hasiko gara: - Erabileran zuzenean eragiten - Mezuak eguneroko jardunean Mezuak eguneroko jardunean abian jartzeko, arlo horren azalpenetan agertzen den prozedura jarraituko dugu. Erabileran zuzenean eragiteko, zikloetako bileretan erabaki batzuk hartu beharko ditugu. Erabaki horiek hartzeko prozedura arlo horren azalpenetan agertzen dira.\nBosgarren urratsa: Jarreretan oinarritutako dinamikak AZAROA-ABENDUA Azaroaren erdialdera, eta euskararen egunera begira, zenbait dinamika eta ariketa egingo ditugu hirugarren zikloko ikasleekin.\nJarreretan eragiteko dinamikak izeneko eranskinean agertzen dira azalpenak.\nSeigarren urratsa: ebaluazioa I ABENDUAN Abenduan, Gabonetako oporren aurretik, lehenengo hiru hilekoaren ebaluazioa egingo dugu. Ebaluazioak izeneko puntuan agertzen den prozedura jarraituko dugu.\nZazpigarren urratsa: erabileran zuzenean eragiten + mezuak eguneroko jardunean URTARRILETIK AURRERA Mezuak eguneroko jardunean arloari jarraipena emango diogu, lehenengo hiru hilekoaren moduan. Erabileran zuzenean eragiteko, aldiz, zikloko bileretan erabakiko dugu lehengo moduan jarraituko dugun edo prozeduran aldaketak sartuko ditugun. Erabaki horiek hartzeko, Erabileran zuzenean eragiten puntuan agertzen den moduan jokatuko dugu.\nZortzigarren urratsa: euskararen aldeko kanpaina II MARTXOAREN ERDIALDERA Martxoan Euskararen aldeko kanpaina II antolatuko dugu. Kanpaina horren azalpenetan agertzen den prozedura jarraituko dugu.\nBederatzigarren urratsa: Erabileran zuzenean eragiten + Mezuak eguneroko jardunean APIRILETIK EKAINERA Mezuak eguneroko jardunean arloari jarraipena emango diogu eta Erabileran zuzenean eragiten arloari jarraipena emango diogu.\nHamargarren urratsa: Ebaluazioa II EKAINEAN Ekainean, kurtsoa amaitu aurretik, ikasturtearen ebaluazioa egingo dugu. Ebaluazioak izeneko puntuan agertzen den prozedura jarraituko dugu.\n5.- Azalpenak eta eranskinak:\nGELA BARRUKO ERREALITATEAREN AZTERKETA Taldearen izena:\nIkasleek irakasleokin erabiltzen duten hizkuntza\nEz du beti euskaraz\nEz da beti euskaraz\n* Jakin nahi dugu irakasleokin harremana erabat euskaraz ez duten ikasleak ba ote dauden, eta, horrela bada, zeintzuk diren.\nTaldeetan ari direnean erabiltzen duten hizkuntza Saio batean taldeka banatu ditut (gehienez 4-5eko taldeak) eta hizkuntza erabiltzea ezinbestekoa den ariketa bat egitea proposatu diet (gai baten aurkezpen bat prestatzea, antzerki\nNola ari ziren\nNola aritu dira ni\n(taldekide baten izena)\nAukerak: A-Guztia gaztelaniaz B- Gehiena gaztelaniaz C- Gehiena euskaraz D-Guztia euskaraz\nGELAZ KANPOKO ERREALITATEAREN AZTERKETA Zikloa: Ikasleek irakasleokin erabiltzen duten hizkuntza\nBeraien kabuz dabiltzanean erabiltzen duten hizkuntza\nAtseden tarte batean pasilloetan eta jolaslekuetan behaketa egin dut eta.... Kopurua Zenbat talde ari dira gaztelaniaz edo gehiena gaztelaniaz egiten? Zenbat talde ari dira euskaraz edo gehiena euskaraz egiten?\nIkasleei gure helburuen berri ematea\nIkasleei gure helburuen berri ematea Kokatzea Irakasleok nahi dugu ikasleek euskara gehiago erabiltzea, eta horretan lagundu nahi diegu. Abiapuntua hori denez, horri buruz hitz egingo dugu ikasleekin, hau da, gure helburuen berri emango diegu, eta, ahal dela, beraien adostasuna ere lortuko dugu. Azalpenak ematerakoan, kontuan izan beharko dugu: - Euskararekin duten harremana: Gure mezuak ikasleek euskararekin duten harremanera egokitu behar ditugu. Kasu honetan, euskara nahiko\nurrun dutenen arabera aurkeztuko ditugu mezuak. - Ikasleen adinaren arabera mezuak moldatu egin behar dira. Ezin zaie modu berean azaldu lehenengo mailakoei eta seigarren mailakoei. - Irakasleek\nazalpenak. Tutorearen ardura izan daiteke zeregin hau, baina beste ikasleek ere aipatzea eta gogoraraztea egokia da eta lagungarria izan daiteke. Ikasturtean zehar, tarteka, ikasleei helburua gogoraraztea egokia ere izan daiteke. Azalpenak ematerakoa, jolasak edo dinamika ere erabili daitezke.\negoera jakinen bat ere erabili daiteke helburua gogorarazteko eta horretaz hitz egiteko: Euskararen eguna, Argitxoren bisita, Korrika, errefortzu positibo bat emateko erabiltzen dugun tarte batâ€Ś\nIkasleei gure helburuen berri ematea Mezua\nerakusten dira: Matematikak, ingurunea,\nsoinketaâ€Ś Hizkuntzak ere irakasten ditugu: Euskara, gaztelania, ingelesaâ€Ś Arlo bakoitzean helburu batzuk jartzen dira, zer nahiko genukeen ikastea ikasleek. Hizkuntzei dagokionez, helburu bat argi daukagu: Ikasleek euskara eta gaztelania ondo ikastea nahi dugu, baita ingelesean ere oinarri on bat edukitzea. Euskara eta gaztelaniaren kasuan, biak erraztasunez erabiltzera iristea nahi dugu. Hizkuntzak ikasteko, eta, bereziki, erraztasunez erabili ahal izateko, asko erabili behar dituzte: - Ikasle guztiek gaztelania asko erabiltzen dutenez (etxean, kalean, komunikabideetanâ€Ś) erraztasunez erabiltzeko gai dira. - Euskara, aldiz, gutxiago erabiltzen dute, eta horretan lagundu nahi diegu. Ikastetxean euskara asko erabiltzea nahi dugu erraztasuna hartzeko. Gu horretan laguntzeko prest gaude. Lagundu egin nahi diegu euskara erabiltzen. Eta horri begira arituko gara ikasturtean zehar. Asko eskertuko genieke beraiek ere saiatuko balira euskara asko erabiltzen. Hau da, gure laguntzaz gain, beraiek ere ahalegin hori egingo balute. Gu horretaz konturatuko gara eta baloratuko dugu ahalegin hori. Une horretan, beraien adostasuna lortzen saiatuko gara.\nErabileran zuzenean eragiten\nErabileran zuzenean eragiten Prozedura 1.- Zikloko bilera batean, errealitatearen azterketako fitxak hartuko ditugu eta talde bakoitzerako helburu nagusia zein izango den erabakiko dugu: \nA aukera: Ikasleek irakasleoi euskaraz erantzutea edota guregana euskaraz zuzentzea\nB aukera: Ikasleen artean euskaraz egitea irakaslea beraiekin ari denean (zentro edo parte denean)\nC aukera: Ikasleen artean euskaraz egitea irakaslean beraiekin ari ez denean ere (kanpo dagoenean)\n2.- Helburu bakoitzari dagokion prozedura irakurriko dugu (hurrengo orriak) eta bertan eskatzen diren hainbat erabaki hartuko ditugu.\n3.- Helburuak lantzen eta estrategiak erabiltzen hasiko gara.\nOharra: Aproposa litzateke, hilabetean behin gutxienez, zikloetako bileretan adostutakoaren zer moduz ari garen aztertzea (helburuetara hurbiltzen ari garen, estrategiak erabiltzen eroso ari garen, baliagarriak diren…). Moldaketak egiteko aukera emango digu horrek: helburuak aldatu, prozedurak egokitu, estrategia berriak erantsi…\nErabileran zuzenean eragiten A aukera\nIkasleek guri euskaraz erantzutea eta guregana euskaraz zuzentzea nahi dugu.\nIkasleekin elkarrizketa asko sortzea izango da estrategia nagusia.\nElkarrizketak sortzen ditugunean: o\nProdukzio elebakarra beti erabiliko dugu.\nHelburutik gertu daudenen kasuan, ulermen elebakarra ere erabiliko dugu. Batzuetan barkatunola teknikaren bidez eta beste batzuetan zorrotz.\nErantzuteko zailtasunak dituztenen kasuan, berriz, guk baliabideak eskainiko dizkiegu erantzun ahal izan dezaten (gure galderetan erantzunak ere emanaz, errepikatu araziz tarteka...).\nIntentsitatea zehazteko ikasle kopurua hartuko dugu kontuan: o\nHelburura honi begira ikasle kopurua txikia den taldetan: Ikasle bakoitzarekin egunean hiru elkarrizketa sortuko ditugu.\nHelburu honi begira ikasle kopurua handia den taldeetan: Ikasle asko direnez helburura iristea nahi genukeenak, egunean 4 ikaslerengan jarriko dut arreta. Guztiekin sortuko ditut elkarrizketak, baina 4 horiengan jarriko dut arreta. Horretarako, eguneko hiru momentu ezberdin aukeratuko ditut: Adibidez, saioa hasi aurretik, patioan gauden tarte batean eta ariketa bat egiten ari direnean.\nElkarrizketak sortzen ditugunean ahalegina egingo dugu elkarrizketa ez dadin oso laburra izan eta berak ahalegina egin behar izan dezan (errepikatu araziz, baliabideak eskainiz...).\nErrefortzu positiboak asko erabiliko ditut: Ikasle bat kostata bada ere saiatzen denean euskaraz erantzuten, aldaketa txiki bat sumatzen dugunean eta gero eta errazago erantzuten digunean...\n1.- Norengan eragin: -\nZein ikaslerekin lortu nahi dugu helburu hau? (izenak zehazten baditugu, askoz hobe)\n2.- Intentsitatea: -\nZenbat elkarrizketa sortuko ditugu egunean ikasle horietako bakoitzarekin?\n3.- Nor arituko den: -\nZein irakaslek erabiliko dute estrategia hau nire taldeko ikasleekin?\nErabileran zuzenean eragiten B aukera\nHaurren artean euskaraz egitea taldetxotan banatuta daudenean eta irakaslea taldeko zentro edo parte denean.\nIkasgelan, 4-5 kideko taldetxotan banatzen ditugunean eta irakaslea talde horietan ari denean, beraien artean euskaraz egitea.\nAstero sortuko ditugu horrelako tarteak.\nSaioaren zati batean egongo dira horrela banatuta, ariketa bat egiteko behar duten denbora.\nIrakaslea taldez talde ibiliko da elkarrizketak sortuz eta egiten ari diren horretan lagunduz.\nTaldez talde dabilenean hezitzaile berritsu moduan jokatuko du: galderak egingo\nelkarrizketak sortzea eta hori bideratzea bilatuko du bereziki: batak besteari gauzak galdetzea, eskatzea, eztabaidatzea... Ez dugu bilatzen guri euskaraz erantzutea, beraien artean euskaraz egitea baizik. -\nTaldeetako parte edo zentro bihurtzean produkzio elebakarra erabiliko dute irakasleek eta ulermen elebakarra ere bai. Barkatunola teknikaren bidez erabiliko da ulermen elebakarra.\nErrefortzu positiboak emango zaizkie. Ahozko mezuak izango dira: talde bat euskarara eramatea erraza denean, gu kanpo egonda ere pixka batean behintzat hizkuntza mantentzen dutenean...\n1.- Intentsitatea: -\nAstero zenbat egoera sortuko ditugu helburua lantzeko? Zenbat aldiz banatuko ditugu taldetxotan?\n2.- Nor arituko den: -\nZein irakaslek erabiliko dute estrategia hau nire taldeko ikasleekin? Tutorearen zeregina izango da edo beste irakasle batzuk ere astero taldetan banatu eta estrategia hauek erabiliko dituzte?\n3.- Tartearen ezaugarria: -\nTaldeka banatzen ditugunean, egoera horrek ezaugarri berezi batzuk izango ditu edo edozein ariketa egiterakoan izango da? Adibidez: o\nEdozein ariketa izango da\nIkasgelan korroan jarrita gaudenean (ez da 4-5eko taldetxoetan, baina hau egokiagoa bada, hori erabaki dezakegu)\nHizkuntza erabiltzea ezinbestekoa den ariketak izango dira.\nOhiko jardunetik kanpo dauden ariketak izango dira, beraientzat bereziak diren egoerak.\nErabileran zuzenean eragiten C aukera\nTaldetxotan daudenean beraien artean euskaraz egitea irakaslea taldetik kanpo egonda ere.\nIkasgelaren barruan, ikasleak taldetxotan banatuta daudenean, ikasleen artean euskaraz egitea lortu nahi dugu.\nHelburua denbora jakin batean lortu nahi dugu, hau da, taldeka banatuta ariketak egiten ari diren tarte horietan lortu nahi dugu beraien artean euskaraz aritzea.\nSaio horietan azalduko diegu, taldeka ari direnez, garrantzi handia ematen diogula euskaraz aritzeari. Guretzat garrantzitsua dela beraiek horrelako tarteetan euskaraz egitea.\nIrakaslea taldeetatik kanpo geratuko da, eta soilik hurbilduko da taldeetara gaztelaniarako joera sumatzen duenean (edo, noski, ariketarekin lotuta\nlaguntza eskatzen diotenean ikasleek). -\nUne horietan zentro edo parte bihurtuko da elkarrizketak euskarara bideratzeko.\nTalde batera bi aldiz hurbildu behar badu zentro edo parte bihurtzera, helburua gogoraraziko die ikasleei.\nErrefortzu positiboak askotan emateko ahalegina egingo da: Taldetxoetara gutxitan hurbildu behar dugunean, helburua gutxitan gogorarazi behar zaienean, egun batetik bestera aldaketa txikiren bat sumatzen dugunean...\nMezuak eguneroko jardunean\nMezuak eguneroko jardunean Kokatzea Patioan eta pasilloetan ikasleak gaztelaniaz entzuten ditugunean, zerbait esan behar al genieke? Baiezkoaren dinamikatik lan egin nahi dugu eta lagundu egin nahi diegu euskara gehiago erabili dezaten. Horretarako, helburu batzuk zehaztuko ditugu eta gure baliabideak helburu horiek lortzen jarriko ditugu. Hainbatetan helburu horiek ez dira izango patioan beraien artean euskaraz egitea edo denbora guztian beraien artean euskaraz egitea. Beraz, lanean oso ondo arituta ere eta zertan ari garen garbi jakinda ere, patioan eta pasilloetan gaztelaniaz ari direla entzungo dugu. Zerbait esan behar al genieke? -\nEgin euskaraz! moduko esaldiak erabiltzen baditugu, ezezkoaren dinamikan kokatzen gara. Badakigu ez digula helburura hurbiltzen lagunduko eta etsipenetik ari gara lanean.\nEz badiegu ezer esaten, ez zaigula axola ematen du. Zein izan daiteke tarteko bide bat? Hurrengo orrian horri begirako proposamen\nbat egiten da. Proposatzen den prozedura eta mezuak Euskararekin duten harremana kontuan hartuta egin dira. Hau da, euskara nahiko urrun duten ikasleei begira proposatzen dira.\nErabileran zuzenean eragiten Prozeduaren azalpena 1.- Egoera aurreikusiz jokatzea: -\nGure helburuen berri ematea\nGure jokabidearen berri ematea\n2.- Atentzioa deitzeko moduak zaintzea: -\n3.- Intentsitatea zehaztea\n1.- Egoera aurreikusiz jokatzea: Badakigu hainbatetan patioan eta pasilloetan gaztelaniaz entzungo ditugula, eta, zerbait esan nahi izango diegula. Horregatik, ikasturte hasierako saio batean argi azalduko diegu (Ikasleei\ngure helburuen berri ematea izeneko atalean azaltzen den moduan): -\nZein diren eskolaren helburuak eta guk nola jokatuko dugun horri begira. Hau da:\nEuskara ondo ikasteko erabili egin behar dute. Gaztelania asko erabiltzen dutenez, ondo ikasiko dute. Guk lagundu nahi diegu euskara gehiago erabiltzen euskaraz ere erraztasuna izan dezaten. Gu hurbildu eta atentzioa deitzen badiegu horregatik da, euskara gehiago erabiltzen lagundu nahi diegulako. Hori dela eta, asko eskertuko genieke orduan ahalegintxo bat egingo balute euskaraz jarraitzeko.\nIkasturtean zehar, tarteka, gaia berria saioren batean aipatzea egokia izan daiteke.\n2.- Atentzioa deitzeko moduak zaintzea: Azalpenen\ndiegunean, modu honetako esaldiak erabiliko ditugu:\nZer iruditzen zaizue orain pixka batean euskaraz egitea?\nGogoratzera nator, baina lagundu nahian!\nAtzo bezala, gaur ere bai. Ados?\nTonua zaintzea oso garrantzitsua da. Ez dugu etsipenetik planteatu behar, lagundu nahi izatetik baizik. Egoera ezagutzen dugu eta horren arabera ari gara.\nErrefortzu positiboei emango diegu garrantzia. Unean bertan edo saioren batean egunean zehar, horrelako esaldiak erabili ditzakegu: o\nKonturatu naiz nik zerbait esan eta euskaraz jarraitu duzuela. Ez dakit zenbat denboraz aritu zareten baina poz pozik joan naiz!\nNik uste dut gero eta errazago egiten duzuela euskaraz. Lehen baino gehiago erabiltzen duzuelako izango da!\nLehen euskaraz ere egiteko esaten nizuenean aurpegi txarrak jartzen zenituzten, orain ez dut horrelakorik ikusten. Pozgarria da hori!\nEgokia izan daiteke irakasleen gelan orri bat itsastea horman eta erabiltzen ditugun eta egokiak iruditzen zaizkigun esamoldeak han idaztea. Beste irakasleentzat baliagarria izan daiteke eta tresna osatzen eta hobetzen lagunduko digu.\n3.- Intentsitatea zehaztea: Ez diogu estrategia honi intentsitaterik jarriko. Ez dugu zehaztuko nork eta nola egin. Osagarri bat da baina ez estrategia nagusia.\nEuskararen aldeko kanpainak I\nAurkibidea 1.- Helburuak 2.- Hizkuntzarekin harremana 3.- Ezaugarriak 4.- Azalpena\n1.- Helburuak -\nIkasleak, erabilerari dagokionez, ikastetxearen gutxieneko helburuetan kokatzea. Hau da, kanpainaren bidez ikasturtean zehar landuko diren helburuetara hurbiltzea, ondoren beste estrategiak erabiliz hori finkatzeko.\nGela barruko harremanari dagokionez: Taldeka ari direnean beraien artean euskaraz egitea edo irakaslearen prsentzia nahikoa izatea elkarrizketak euskarara bideratzeko.\nGelaz kanpoko harremanei dagokionez:\nPatioan euskara erabiltzeko\nahalegina egitea eta ikustea irakasleek benetan baloratzen dutela ahalegin hori.\n2.- Hizkuntzarekin harremana Euskara gertu edo nahiko gertu duten ikasleak ditugu tartean baina gehiago dira euskara nahiko urrun dutenak. Horiek izango dira abiapuntua kanpaina lantzeko garaian: -\nEuskara asko eta gustura erabiltzea nahi dugu. Hainbatek gaztelaniarekin erraztasun handiagoa izan arren, euskaraz ari direnean gustura aritzea nahi dugu.\nEuskararekin harreman handia eta positiboa izatea nahi dugu.\n3.- Ezaugarriak -\nKanpaina motza izango da, aste batean barruan egingo da.\nAste horretan zehar erronka bat lortu behar dute. Erronkak lorgarria izan behar du.\nLehen Hezkuntzako ikasleekin egingo dugu.\nIrakasle guztiok parte hartuko dugu.\nErronka eta azalpenak proposamen bat dira, ikastetxearen ezaugarrietara eta aukeretara egokitu behar dira. Ideia egokia bada, egokitzea erraza izango da.\n4.- Azalpena Izenburua: Euskara piztu. Jolasaren azalpena: -\nGela bakoitzean koloretako bonbilla bat jarriko dugu (lanpara xelebreren batekin balitz, hobe).\nEuskara piztu: Ikastetxean euskararen bonbilla piztuta behar dugu. Aste horretan lortu behar dugu gelako bonbilla piztuta edukitzea.\nBonbilla piztuta mantentzeko, hizkuntza-erronka batzuk lortu behar dituzte. Lortzen badute, bonbilla piztuta mantentzeko denbora irabaziko dute.\nLortuko al dute aste osoa piztuta edukitzea? Zenbat taldeko lortuko dute hori?\nGirotze lana: -\nGutun bat irakurriko diegu.\nIpuin edo kontakizun bat asmatu daiteke (pertsonaien batâ€Ś), eta, gutxienez, mezu hauek agertu behar dute: bonbilla piztuta mantendu ahal izateko euskara asko erabili behar dutela. Irakasleen laguntza izango dutela horretarako.\nBonbillaren jolasa azalduko diegu, eta, ados badaude, erronkarekin hasiko gara.\nLortu beharrekoa azalduko diegu: o Gela barruan: Gela barruan euskarak izan behar du nagusi. Horrela bada, bonbilla piztuta mantentzeko puntuak lortuko dituzte. o Gelaz kanpo: Gelaz kanpo euskara erabiltzeko ahalegina egin behar dute. Egunero proposamen zehatz bat egingo diegu. Adibidez: Kide jakin batzuekin saio oso bat euskara aritzea, denbora tarte batean euskaraz egiteaâ€Ś\nProzedura: o Aste horretan garrantzitsua izango da gela barruan taldeka askotan banatzea. Hori da lortu nahi duguna: taldetan daudenean elkarrizketak euskarara eramatea erraza izatea. Irakaslea taldez talde ibiliko da, eta, beharrezkoa denean, kanpainaren helburua gogoraraziko die. o Egunero, patiora atera aurretik, patiorako erronka bat jarriko diegu. o Egunaren amaieran, ebaluazioa egingo dugu beraiekin. Beraiek ebaluatu behar dute beraien burua: euskara asko erabili al dute? Bonbilla piztuta mantentzeko puntuak irabazi al dituzte? Irakasleek lagunduko diete ebaluazioa egiten eta beraien inpresioa kontatuko diete. Ez diegu argi gure helburua esango (taldeka daudenean euskaraz egitea lortzea erraza izatea) baina gure ebaluazioan hori izango dugu buruan (horretara hurbiltzen ari bagara puntuak emateko ahalegina egin behar dugu).\nGarrantzitsua izango da aste horretan kanpainari intentsitate handia ematea: irakasleek jarraipena egitea, helburuak gogoraraztea, errefortzu positiboak emateaâ€Ś\nKanpainaren amaieran zoriondu behar ditugu, beraien ahalegina baloratu behar dugu, bide horretatik jarraitu nahi dugula adieraziâ€Ś\nBonbilla piztuta mantentzen badute sari bat ematea ere egokia izan daiteke. Aurretik zehaztu beharko litzateke zein den saria eta beraiek jakitea egokia da.\nJarreretan eragiteko dinamikak\nKiroletako esamoldeen erronka\nDinamikak 1. saioa: Kulturekiko aurreiritziak 2. saioa: Zerk bereizten gaitu besteengandik? 3. saioa: Kiroletako esamoldeak 4. saioa: Kiroletako esamoldeen behaketa 5. saioa: Euskarazko kiroletako esamoldeak 6. saioa: Euskararen eguna\nHelburu xumeak lortu nahi dira dinamika hauen bidez: Batetik, hizkuntzen eta kulturen inguruan hausnartzea nahi da, modu ludikoan baina zuzenean gaia aztertuz. Bestetik, identitatean gaia aztertzen hastea nahi da. Nahiko axaletik bada ere, beraiek ikusi behar dute hizkuntzak identitatearen parte direla eta euskarak baduela garrantzia alde horretatik. Azkenik, euskararekin eta hizkuntza ohiturekin jolastu nahi da. Hizkuntza ohiturei buruz modu atsegin batean aritu nahi dugu, jolas moduan eta erabilera kontzienteak (oso momentu puntualetan) landuz. Dinamika hauen ondoren ez dira hizkuntza-ohiturak aldatuko, beraiek euskararekin duten harremana ez da askorik aldatuko... Baina hizkuntzarekin jolastuko dute eta hausnarketarako bidea emango du. Sei ataletan banatu da modulu hau, baina nahi bezala egokitu daiteke: sinpleago egin daitezke eta saio gutxiagotan edo dinamika egokitu eta saio kopurua gehitu daiteke.\n1. saioa: Kulturekiko aurreiritziak Kulturei buruz hitz egiten hasi nahi dugu. Horretarako, aurreiritziak abiapuntu ona izan daitezke. Ondoko orrian dagoen fitxa banatuko diegu eta betetzeko eskatu. Gela taldeka banatuko dugu: 3-4 kideko taldeak. 10â€™ izango dituzte betetzeko. Talde bakoitzari herrialde bat edo bi emango dizkiogu. Ez da komeni herrialde gehiago aztertzea: 6 herrialde nahikoa izan daitezke guztira. Ondoren, taldetxo bakoitzak bere emaitzak aipatuko dizkio talde osoari. Irakasleek dinamizatuko dute atal hau: Zer jarri duzue...? Hainbat kasutan taldetxoetan iritzi ezberdinak ikusiko dira. Hasieran, horrelakoak ikusten direnean, eztabaida sortuko dugu: Zergatik desadostasun hori? Aukeratu al dezakegu\ndesadostasunak soilik aipatu egingo dira eztabaidetan sartu gabe. Azkenik, taldetxo bakoitzak galdera honi erantzun beharko dio: Nola ikusten gaituzte euskaldunak beste herrialdetakoek? Zer uste duzue jarriko luketela? 5 minutu utziko dizkiegu eta ondoren taldean aipatuko ditugu emaitzak. Azken galdera bat ere egin daiteke nahi izan ezkero: Nola nahiko genuke gu ikustea? Zergatik ez gaituzte horrela ikusten? Oharra: Dinamika hau Ahal izatetik nahi izatera dokumentutik hartu da.\nGaldera: adjektibo horiek kontutan izanik, non kokatuko zenituzke herrialde\nItaliarrak, txinatarrak, marokoarrak,\n2. saioa: Zer da ondoko gauza bakoitza zure kulturarentzat?\nbezalakoak, zertan bereizten garen... Ondoko orrian dagoen fitxa banatuko diegu. Taldetxotan banatuko ditugu eta talde bakoitza herrialde bat izango da. Fitxa bete beharko dute herrialde horretako biztanleak balira bezala. Oharra: Eduki aldetik fitxa aldatu\ndaiteke, guztiontzat komunka diren hainbat elementu ikustea nahi da eta beraiek ezagutzen dituzten elementuak izan behar dute. Talde\nikuspegitik ere aztertuko dugu taldean. Irakasleak galderak egingo ditu: Parte hartzen al dugu...? Egiten al dugu...? Ikusiko dugu elementu horiek guztiak hemen ere badaudela. Ondoren beste galdera bat egingo diegu: Elementu horiek guztiak komunak badira... Zerk bereizten gaitu besteengandik? Zer elementu ditugu hemengoek besteek ez dituztenak? Berdina al da Alemaniarra, Txinatarra edo Euskalduna izatea? Andaluziarra, Galiziarra edo Euskalduna izatea? Ez dugu ondorio oso sakonetara iritsi nahi, baina konturatzen hastea komunka diren elementuak nagusi direla ondo dago. Mezuak, nolabait, hau izan nahi du: Ez gara berdinak. Ez gara hobeak edo txarragoak, baina berdinak ere\nZer da ondoko gauza bakoitza zure kulturarentzat? Zuek ______________ herrialdekoak zarete. (Aukerak: Alemania, Errusia, Hego Afrika, Maroko, Argentina, Chile, Kanada, Japon, Txina...)\nSaiatu zaitezte leku hartan kokatzen eta hangoak bazinete bezala erantzuten. Zalantzak izan ditzakezue, baina dauzkazuen erreferentzien arabera erantzun.\nParte hartzen al duzue olinpiadetan?\nZuen kirolen artean futbola ere ba al dago? Zuen herrialdeko komunikabideek egin al zioten jarraipenik munduko futbol txapelketari? Madona abeslaria ezagutzen al duzue? Zuen herrialdeko telebistetan botatzen al dituzte Madonaren bideoklipak? Mozart musikaria nor den ba al dakizue? Musika klasiko kontzerturik izaten al da zuen herrialdean? Batukada edo antzeko perkusio talderik ba al da zuen herrialdean?\nOperaci贸n triunfo zer den ba al dakizue? (dena delako hizkuntzan) Zuen herrialdean ba al da Operaci贸n triunfo moduko programarik? You tubeko bideoak ikusten al dituzue? Facebook erabiltzen al duzue? Ferrari kotxe marka ezagutzen al duzue?\n3. saioa: Kiroletako esamoldeak aztertzea Hizkuntza bereizten gaituen gauzetako bat denez. Hizkuntza-ohiturei buruz hitz egiten hasiko gara. Hasieratik azalduko diegu garbi ideia. Mezua hau izan daiteke: -\nHizkuntza bada bereziten elementu nagusienetako bat, jolastu dezagun hizkuntzarekin. Saiatu gaitezen gehiago erabiltzen gutxienez jolas moduan.\nZergatik mezu hori? Hizkuntza-jokabidetan aldaketak eragitea baino euskararekin bizipen onak izatea eta gainera euskara modu kontziente batean erabiltzen ahalegintzea bilatzen dugu. Kiroletako esamoldeekin jolastuko dugu. Euskararekin jolasean: Kiroletan zer? fitxa erabiliko dugu (ondoko orrian dago). Taldeka banatuko ditugu (2-3 kideko taldeak). Bi minutu izango dituzte zerrenda egiteko: Zein esamolde erabiltzen ditugu kirolean ari garenean animoak emateko, kexatzeko, kideei gauzak esateko, jokoarekin zerikusia duten gauzak adierazteko...? Adibidez: pasa baloia! animo!... Taldeka zerrenda egin eta gero, talde batek berea irakurriko du. Beste taldetakoek osatu egingo dute: lehenengo talde horretakoek aipatu ez dituztenak gehituko dituzte. Gerta daiteke euskaraz erabiltzen dituzten esamoldeen zerrenda soilik egitea. Horrela bada, galdetu beharko diegu gaztelaniazkorik ez ote duten erabiltzen. Erabiltzen badituzte jaso nahi ditugula. Horiek aipatzen dituztenenean, lehenengo zerrenda hau osatuta utziko dugu.\nZEIN ESAMOLDE ERABILTZEN EDO EZAGUTZEN DITUZUE ONDORENGO EGOERETARAKO? ANIMOAK EMATEKO\nKEXATZEKO (kideei, arbitroari...)\nKIROLAREKIN ZERIKUSI ZUZENA DUTENAK\nA ze gola!\nHori dunk sasoia!\nOstikoa eman dit!\nHori txapa izan da!\n4. saioa: Kiroletako esamoldeen behaketa Gelaz kanpo egiteko dinamika da. Boluntarioak eskatuko ditugu: nahikoa da 4-5 izatea. Hurrengo\ndirenengana hurbildu behar dute. Orri bat eraman eta erabiltzen ari diren esamoldeak apuntatu behar dituzte. Batez ere: animoak, kexak eta kirolarekin lotura zuzena duten esamoldeak. Ez zaigu hizkuntza inporta, guztiak apuntatu behar dituzte. Diskrezioa behar dute. Besteek ez dute jabetu behar, ahal den neurrian behintzat, zertan ari diren. Behaketa egiteko prest agertu diren ikasleek, bi jolastordutan behaketa egingo dute eta esamoldeak jaso fitxa batean. Behaketa amaitzean kartulina batean jarriko dituzte (kartulina batean euskarazkoak eta beste batean gaztelaniazkoak). Behaketa egiteko fitxa ondorengo orrian dago.\nZEINTZUK DIRA ESAMOLDEAK?\nZenbat aldiz erabili dute?\n5. saioa: Esamoldeen aukeraketa eta erronka proposamena\nBehaketa egin duten ikasleek zein esamolde jaso dituzten azalduko dute. Gelan jasotako esamoldeak ere errepasatuko ditugu. Animoak emateko esamoldeetan jarriko dugu indarra. Euskarazko 10 aukeratzeko, bilatzeko edo sortzeko eskatuko diegu. Horretarako, taldeka jarriko dira eta 5 minutu izango dituzte zerrenda bat egiteko. Talde bakoitzak bere zerrenda irakurriko du eta guztion artean 10 aukeratuko ditugu (bozketa bidez, nahi bada). Euskararen egunaren ideia proposatuko diegu. Euskararen egunean, taldeka banatu eta kirolean arituko gara. Begira daudenek animatu egin behar dituzte jolasten ari direnak, eta adostutako esamoldeak erabili behar dituzte. Irabazlea ez da izango kirolean ondoen aritzen dena, euskarazko esamolde horiek gehien eta indar handienaz erabiltzen dituzten taldea baizik.\n6. saioa: Erronka\nKiroletan hasi aurretik adostutakoa gogoraraziko diegu: -\nEuskarazko esamoldeen zerrenda irakurriko dugu eta adostutako 10 esamoldeak zein dien gogoraraziko diegu.\nIrabazlea esamoldeak gehien eta gogo handienarekin erabiltzen dituena izango dela gogoraraziko diegu.\nKirolean ari direnean errefortzu positiboak emango dizkiegu: Gu ere tartean sartuko gara animatzera, oso ondo ari direla esango diegu, beste talderen bat hobeto ari dela esanez xaxatuko ditugu... Ondo legoke saioaren amaieran edo beste egunen batean sari bat emate guztiei: meriendatxo bat, argazki bat, esamoldeen zerrenda modu txukun batean... Saria guztientzat izango da eta gure iritziaz emateaz gain zer moduz sentitu diren ere galdetuko diegu. Mezu bezala, ondo legoke gogoraraztea euskara badela besteengandik bereizten gaituen zerbait eta euskara jolastuz ere erabili daitekeela eta gustura sentituz (horrekin, noski, ez diegu inondik esan nahi gaztelaniaz hitz egitea txarra denik, baizik euskaraz hitz egitea gehigarri bat dela, besteari eransten zaion gauza aberats eta dibertigarri bat).\nEuskararen aldeko kanpainak II\nEuskararen erabilerak nabarmen gora egitea patioan.\nIkasleak konturatzea gai direla beraien kabuz euskara gero eta gehiago erabiltzeko.\nIkasleek euskara asko eta gustura erabiltzea, baita irakaslea taldetik kanpo dagoenean ere.\nIkasleek ahalegin kontziente bat egitea eta ikustea irakasleek benetan baloratzen dutela ahalegin hori.\nKanpaina amaitzean, kanpainan lotutako helburuak mantentzea erraza izatea beste norabideetako estrategiak erabiliz.\nBi asteko kanpaina izango da.\nProgresio bat izango du: Helburuak adostuko ditugu ikasleekin eta lortzen doazen neurrian helburu berriak jarriko ditugu.\nHelburu lorgarriak izan behar dute, guk helburuak lortzea nahi baitugu. Helburuak lortzen badituzte errazagoa izango da tentsioa mantentzea eta guk errefortzu positiboak ematea.\n4.- Azalpena Izenburua: Konkistatzailea. Girotze lana: - Julian Iantzi, Jose Luis Korta eta Juanito Oiartzabalen argazkiak bilatuko ditugu. Ikastetxeko pasilloetan erantsiko ditugu modu honetako esamoldeekin lagunduta: Niretzat oso zaila izan zen helburua lortzea, bertan behera uztekotan egon nintzen, ekipo ona nuen baina komeriak izan genituenâ€Ś - Egun pare bat pasatzean, argazki horien ondoan beste mezu hau ere jarriko dugu: Datorren astean hasiko da ikastetxean konkistatzaileen abentura. Lehenengo eguna: - Gelan formatu handian marraztutako mapa bat jarriko dugu. Mendi bat edo ohian bat irudikatu dezake. Abiapuntua eta helmuga izango ditu. Tartean etxeak egongo dira (4) baina baita arrisku guneak ere (4). - Etxeak helburuak izango dira. Arrisku guneak frogak izango dira. Etxe batera iristen direnean froga bat egin beharko dute. Froga gainditzen dutenean helburu berri bat adostuko dute. - Gutun bat irakurriko diegu. Mapan ere itsatsiko dugu. - Ondorengo galdera izango da: Parte hartzeko prest? Egingo dugu bi asteko froga hori? Saiatuko gara ondo pasatzen hori egiten dugun bitartean? - Lehenengo froga egingo dugu. - Lehenengo helburua adostuko dugu. - Oharra: Behin helburua adostutakoan, irakasleak (eta beste irakasleek) tarteka gogorarazi egin behar die. Helburua gogorarazteko aitzakiarekin patioan beraien tartera sartzeko aitzakia bat ere badugu. Garrantzi handia eman behar diogu errefortzu positiboak ematea lortzeari: lortu behar dugu errefortzu positiboak askotan ematea. - Behin helburua lortzen dutenean (egun bat edo bi pasa ondoren izatea espero da), bigarren urratsera pasako gara. Bigarren urratsa: - Helburua lortu dute. Horri buruz hitz egingo dugu: Erraz lortu al dute? Guk espero baino errazago? Nola ikusi dute beraien burua? - Gutun berri bat irekiko dugu eta irakurriko diegu. Mapan itsatsiko dugu. - Bigarren froga egingo dute. - Bigarren helburua adostuko dugu.\nHirugarren urratsa: - Helburua lortu dute. Horri buruz hitz egingo dugu: Erraz lortu al dute? Guk espero baino errazago? Nola ikusi dute beraien burua? - Gutun berri bat irekiko dugu eta irakurriko diegu. Mapan itsatsiko dugu. - Bigarren froga egingo dute. - Bigarren helburua adostuko dugu. Laugarren urratsa: - Helburua lortu dute. Horri buruz hitz egingo dugu: Erraz lortu al dute? Guk espero baino errazago? Nola ikusi dute beraien burua? - Gutun berri bat irekiko dugu eta irakurriko diegu. Mapan itsatsiko dugu. - Bigarren froga egingo dute. - Bigarren helburua adostuko dugu. Bosgarren urratsa: - Garaipena eta festa. - Lortu dituzte helburu guztiak. Festa txiki bat egingo dugu beraiekin eta talde argazki bat aterako dugu. - Helburuei buruz hitz egingo dugu: Gustura aritu diren, erraz lortu duten, guk garrantzia handia ematen diogula lortu izanari, espero dugula eta lagunduko diegula horrela jarraitzenâ€Ś - Oharra: Helburu guztiak lortu ez dituztenen kasuan ere, errefortzu positiboak eman behar dizkiegu. Zerbait aurreratu badute, ez da gutxi.\nOharrak: - Hauek lortu zuten. Hurrengo urterako argazkiak atera aurtengo taldeei (taldetxotan, ahal baldin bada). Hurrengo urtean kanpaina berriz egiten bada, hauen argazkiak ere erabili ditzakegu girotze lanean. -\nGutxienez bi ikasturtean errepikatu daiteke. Erronkak aldatzen badira eta frogak aldatzen badira, formatua errepikatzea egokia izan daiteke.\nMapa â†’ Hemen gaude\nHelburuak: 3 arriskua\nErronkak 1 erronka: Atentzioa ez deitzea Zenbat aldiz hurbildu izan da irakasle bat zuengana eta eskatu dizue euskaraz egiteko? Hori izango da erronka: Lortu behar duzue hurrengo bi egunetan gehienez lau aldiz hurbiltzea zuengana. Baina ez pentsatu erraza izango denik! Irakasleek badakite zuen erronka zein de eta saiatuko dira askotan atentzioa deitzen. Lortuko al duzue?\n2 erronka: Errefortzu positiboak lortzea Irakasleek\nDagoeneko lortu duzue atentzioa gutxitan deitzea, baina lortuko al duzue zoriontzea? Hau da, lortuk al duzue zuengana hurbiltzea eta\neuskara asko entzuten ari delako? Badakigu ez dela erraza, irakasle batzuei asko kostatzen baitzaie goraipamenak egitea, baina ziur lortuko duzuela! Lortu behar duzue, datozen bi egunetan gutxienez 4 aldiz zoriontzea. 3 erronka: Aldagelan bi tarte oso euskaraz Gure ikertzaileak ohartu dira zuentzat zaila dela aldageletan euskara mantentzea. Lortuko al duzue aldageletan zaudeten bitartean guztia euskaraz egitea? Gutxienez datozen bi saioetan? Zuek epaitu beharko duzue zuen burua, ez dizuegu espiarik jarriko. Gai izango al zarete? Oharra: Garrantzitsua da aldageletara sartu aurretik helburua gogoraraztea. Ebaluatzerakoan, berriz, ez ebaluatu guztia euskaraz egin duten edo ez, lehen baino euskara gehiago erabili duten baizik. 4 erronka: Atsenden tarteetan euskaraz Hemen dator erronka zailena: Gutxienez bi atseden tarte osoetan guztia euskaraz egitea. Badakigu euskara asko erabiltzen duzuela, baina erronka izango da guztia egitea euskaraz. Ez da erronka txikia! Hemen ere ez duzue espiarik izango, baina helmugatik gertu zaudete eta erronka horrek merezi duela uste dugu. Saiatzeko prest?\n1 arriskua: Taldekatzeak -\nPatiora aterako gara. Gelatik ateratzen garen momentutik ezin dute hitzik esan. Irakaslearen atzetik joan behar dute ilaran.\nPatiora iristean azalduko diegu ilara berri bat osatu behar dutela, baina guk esandako ezaugarrien arabera: o Jaiotegunaren arabera. Gazteenetik zaharrenera egin behar dute ilara. Ezin dute hitz bakar bat esan. Bi minutu dituzte ilara osatzeko. Denbora pasa eta gero, frogatu egingo dugu lortu dutela. o Bakoitza bizi den kaleak dituen letra kopuruaren arabera. Laburrenetik luzeenera. o â€Ś\n2 arriskua: Jaurtiketak -\nPatiora aterako gara.\nBi ariketa izango dira: Golak sartzea eta saskian baloiak sartzea.\nTxandaka egin beharko dute tiro edo saskira bota. Zailegia ez den baina errazegia ere ez den erronka jarriko diegu: hainbat denboran hainbat gol edo saskiratzeâ€Ś\n3 arriskua: Marrazkia -\nBoluntario batek marrazki bat izango du eskuartean, eta besteei azaldu egin beharko die Besteek ez dute marrazkia ikusiko.\nMarrazkia oso sinplea izango da: Lauki baten gainean borobil bat (nahi bada txikiagoa) eta ertz batean hiruki bat.\nLortu behar dute marrazkia ondo egitea.\nNormalean oso gutxik lortuko dute marrazkia ondo egitea, baina irakasleak baloratu dezake erronka betetzeko moduan ote diren.\n4 arriskua: Ohitura aldaketak -\nHurrengo bi orduetan, atseden tartea barne, zerbait esan nahi duten bakoitzean behatza sudurrera eraman behar dute. Behin eta berriz.\nTalderako jarrita ditugun helburuak mantentzea.\nEtorri berria den ikasleari laguntzea euskara erabiltzen hasi dadin.\nKonplizeak eta berritsuak\nEguneroko jardunerako mezuak\nNora iritsi nahi dugu? -\nIkasleek ezagutu ditzatela gure helburuak eta jakin dezatela zer espero den beraiengandik.\nJabetu daitezela lagundu egin nahi diegula eta baloratzen dugula beraien jarduna.\nTresnen azalpena: Guztiok irakasle -\nHizkuntza-helburuei buruz hitz egingo dugu saioren batean ikasleekin. Mezuak\neguneroko jardunerako dokumentuan proposatzen den bidetik planteatuko zaie gai hori. Beraz, ikastetxean euskara erabiltzea nahi dugu eta horretan lagunduko diegu. -\nBaina, bada ikasle bat (edo bi) guztion laguntza behar duena. Etorri berria denez, oraindik ez du besteok dugun gaitasuna euskararekin. Baina badu euskara ikasteko eta besteon moduan aritzeko eskubidea eta aukera.\nBeraz, denok horretan laguntzea proposatzen diegu.\nNola hasiko gara? Denok euskara irakasle bihurtuz.\nAdibidez: Zer erakutsi beharko genioke orain? o Ideien ekaitza egingo dugu: Agurrak, koloreak, modu honetako edo bestelako esaldiak, jolaserako balio dutenakâ€Ś o Batzuk aukeratuko ditugu denon artean. o Epe batean erakutsiko al dizkiogu? Erabiliko ditugu berarekin berak ere erabili ditzan? o Aste horretan zehar, eguneroko gogoraraziko diegu helburua ikasleei. Landu nahi ditugun esaldiak gelan jarriko ditugu. Errefortzu positiboak ematen saiatuko gara.\nEz du astebeteko jarduera izan beharrik, luzeagoa ere izan daiteke. Hainbat gauza erakutsiko dizkiogu denon artean. Baina gehiegi luzatzea ere ez da, agian, egokiegia. Intentsitatea mantentzea zaila izan daiteke eta nekagarria izan daiteke hartzailea denarentzat.\nOharra: Etorri berria den ikaslearekin aurretik gaia lantzea ere komeni da. Jakin dezala zer eta nola egin nahi dugun eta gustura ikusi dezala bere burua.\nGuztiok ikasle -\nGuztiok irakasleren tresna osagarri bat izan daiteke.\nOndo dago guk berari esaldiak erakustea, baina oso ondo egongo litzateke guk berarenak ere ikastea.\nEleaniztasunari buruz hizketan hasi gaitezke: o Zenbat hizkuntza hitz egiten dira Euskal Herrian? Bakoitzak uste duena idatzi dezala papertxo batean eta paretean itsatsiko ditugu. o Ondoren, galdezka hasiko gara: Ba al da Euskal Herrian ingelesez hitz egiten duenik? Eta frantsesez? Eta arabieraz? Eta Txineraz? Eta â€Ś Gutxienez 15 hizkuntzako zerrenda egingo dugu. o Berriz ere papertxo batean kopuru bat jartzeko eskatuko diegu. Hau da, lehen idatzi dutena aldatu nahi badute, orain dutela aukera. o Zenbat hizkuntza hitz egiten dira Euskal Herrian? Azken azterketen arabera 104. o Zenbat dakizkigu guk? Euskara, gaztelania, ingelesa apur batâ€Ś Eta gure artean badira beste batzuk badakizkitenak. Ez al litzaiguke gustatuko 104 hizkuntza jakitea? Zergatik ez gara hasten gure inguruan ditugunak behintzat pixka bat ikasten?\nInguruan (ikasgelan) zein hizkuntza gehiago ditugun ikusiko dugu. Ondoren, ideien ekaitza egingo dugu: Zer ikasten hasi nahi genuke hizkuntza horietatik? Egunak, orduak, koloreakâ€Ś Aukeraketa bat egingo dugu.\nAukeratutako ikasiko dugu eta gelan jarriko dugu denon bistan.\neuskarazkoen edo gaztelaniazkoen ordez.\nKonplizeak: Bera aurrean dagoenean ere euskaraz egingo dutenak eta ulertarazten saiatuko direnak\nEgindako frogak ebaluatuko ditugu: Guztiok ikasle eta Guztiok irakasle.\nBeste pauso bat eman nahi dugula azalduko diegu: Guztiok euskaraz aritu gaitezkeela konturatzea.\nGuk nola jokatzen dugun azalduko diegu: Mimika erabiliz, modu ezberdinetara azalpenak emanaz, gaizki erabiltzen duenean ere onartuz…\nIkasle honek bi konplize izatea proposatzen diegu. Bi ikasle gu bezalako arituko direnak: Berarekin daudenean euskara erabiltzen jarraituko dutenak, mimikaren bidez, animatuz…\nKonplizeak aukeratuko ditugu: Guk proposatu, boluntarioen bidea. Etorri berria den ikasleari aukeratzen utziz…\nLagungarria izan daitekeen argumentu/dinamika bat: Errusiara joango bagina, eta haiek errusieraz bakarrik baldin badakite eta guk ezer ez… Nola izango litzateke elkarrizketa bat? Adibidez: Denda batera sartu eta ogia eta esnea erosi nahi ditut. Kalean norbaiti galdetu nahi diot non dagoen tren geltokia. Eta abar. Horretaz hitz egin dezakegu edo taldetxotan banatu ditzakegu eta antzerki moduan egin dezakete. Noski, ondoren azalduko diegu, denok ari garela euskara ikasten eta denok izan gaitezkeela besteon irakasle.\nBerritsuak: Ikasitakoa erabili araziko diotenak galderak eginaz…\nBi berritsu izatea proposatuko diegu: Orain arte ikasitakoa erabiltzea lortuko dutenak. Elkarrizketetan horiek txertatuz, galderak eginaz… Egunero, tarteren batean behintzat, saiatu beharko dute berritsu izaten.\nMezuak eguneroko jardunean -\nKonplizeekin eta berritsuekin denbora jakin batean arituko gara. Denbora horretan egunero\nahaleginduko gara. -\nDenbora hori pasatzean gaiari buruz hitz egingo dugu gelan: Zer moduz ikusi duten konplizeek eta berritsuek beraien burua, zer moduz sentitu den lagundua izan dena, eta abar.\nHemendik aurrera guztiok berdin jarraitu dezakegu eta guztion artean. Gure helburua zein den gogoraraziko diegu berriro: Gutxienez ikastetxeko eremuan beraien artean euskaraz egitea. Mezuak eguneroko jardunerako dokumentuan aipatzen diren ideiak erabiliko ditugu. Hemendik aurrera nola jokatzea nahi genukeen azalduko diegu eta guk nola lagunduko diegun horretan (gelan, pasiloetanâ€Ś).\nModu horretan hasiko gara lanean eta hilabeteko esku-hartz horrekin aldaketarik eman den ikusi ahal izango dugu.\nBeti erabiltzekoa: Errefortzu positiboak -\nErrefortzu positiboak dira estrategia honen ardatz nagusienetako bat: Ikusi behar dute pausoak ematen ari direla eta gu horretaz jabetzeaz gain baloratzen dugula.\nHorregatik, garrantzitsua izango da helburua askotan gogoraraztea, baita zer espero dugun beraiengandik. Eta, edozein aukera aprobetxatzea errefortzu positiboak emateko: Adostutako esamoldeak erabiltzen entzuten ditugunean, lagundua den ikaslea erabiltzen ahalegintzen denean (orduan berari eta talde osoari eman ahal izango diogu errefortzua), eta abar. -\nLehenengo ebaluazioa ABENDUKO EBALUAZIOA Abenduan, Gabonetako oporren aurretik, lehenengo hiru hilekoaren ebaluazioa egingo da eta urtarriletik aurrera eman beharreko urratsak ere errepasatu eta adostuko dira. Hauek dira aztertuko diren puntuak Erabileran zuzenean eragiten: Lortu al dugu helburua? Hurbildu al gara?\nEstrategiak eta tresnak adostu moduan erabili al ditugu? Eraginkorrak al dira? Urtarriletik aurrera berdina jarraituko dugu eta aldaketak egin behar dira helburuetan edo estrategietan? Mezuak eguneroko jardunean: Azaldu al genien nola jokatuko genuen eta\nzergatik? Askotan hurbildu al gara atentzioa deitzera? Nola hartu dute? Errefortzu positiboak eman al dizkiegu? Nolako esaldiak erabili ditugu atentzioa deitzeko eta errefortzu positiboak emateko? Euskararen aldeko kanpaina: Bilakaera egokia izan al da? Kanpainari jarritako\nhelburuak lortu al dira? Hurrengo urteetan kanpaina honekin jarraitzea egokia al da edo aldatzea komeni da? Tresna lagungarria Oso egokia litzateke irakasleetako batek Oinarrien zaintzaile rola hartzea. Hau\nda, hiru oinarriak argi edukitzea eta ebaluazioan zehar behin eta berriz horien araberako\nHizkuntzarekin harremana eta Erabiltzeko iniziatiba. Irakasle horrek oinarriak zaintzeko hau hartu behar du kontuan:\nBaiezko dinamikaren lotuta: Laguntzen ari al gara? Ardura beraiei pasa al diegu? Gustura ari al gara? Aukeratutako estrategiak eta tresnek laguntzen al digute adostutako helburura iristen?\nEuskararekin harremana: Lortzen al dugu euskaraz ari direnean gustura aritzea? Errefortzu positiboak ematen al dizkiegu?\nErabiltzeko iniziatibarekin lotuta: Adostutako helburuak eta estrategiak adostu ziren moduan ebaluatzen ari diren. Adibidez, oso erraz jotzen da landu ez dugun helburu bat ebaluatu nahi izatera. Edo, jarritako helburua ebaluatu nahi izatera estrategiak ez direnean zehaztu bezala erabili.\nOinarriak ondo zaintzeak ebaluazioa erraztu dezake eta erabakiak hartzeko ere lagungarria izan daiteke: Helburuak aldatu, estrategiak egokituâ€Ś\nBigarren ebaluazioa EKAINEKO EBALUAZIOA\nEkainean, ikasturtearen amaiera aldera, ikasturteko ebaluazioa egingo da eta urtarriletik aurrera eman beharreko urratsak ere errepasatu eta adostuko dira. Erabiltzeko iniziatiba neurtzea Maiatzaren amaiera aldera, erabiltzeko iniziatiba neurtzeko fitxa beteko du tutore bakoitzak berriz ere. Ikasturte hasieran betetako fitxa bera eta modu berean beteko du.\nHauek dira aztertuko diren puntuak -\nErabiltzeko iniziatiba: Eman al da bilakaerarik taldeetan? Nolakoa izan da? Talde guztietan? Guztietan antzekoa?\nErabileran zuzenean eragiten: Lortu al dugu helburua? Hurbildu al gara? Estrategiak eta tresnak adostu moduan erabili al ditugu? Eraginkorrak al dira? Ikasturte osoan helburu berarekin aritu al gara? Estrategietan aldaketarik egin al dugu?\nMezuak eguneroko jardunean: Azaldu al genien nola jokatuko genuen eta zergatik? Gogoratu al diegu ikasturtean zehar zein den eskolaren helburua?m Askotan hurbildu al gara atentzioa deitzera? Nola hartu dute? Errefortzu positiboak eman al dizkiegu? Nolako esaldiak erabili ditugu atentzioa deitzeko eta errefortzu positiboak emateko?\nEuskararen aldeko kanpaina: Bigarren kanpainaren bilakaera egokia izan al da? Kanpainari jarritako helburuak lortu al dira? Hurrengo urteetan kanpaina honekin jarraitzea egokia al da edo aldatzea komeni da?\nHurrengo ikasturtera begira: Ikasturteko planaren balorazioa nolakoa da? Modu honetan lan egitea eraginkorra al da? Hurrengo ikasturtean modu berean jarraituko da? Zein aldaketa egin behar dira planean?\nTresna lagungarria Lehenengo ebaluazioaren moduan, kasu honetan ere oso egokia litzateke\nirakasleetako batek Oinarrien zaintzaile rola hartzea. Hau da, hiru oinarriak argi edukitzea eta ebaluazioan zehar behin eta berriz horien araberako galderak\nharremana eta Erabiltzeko iniziatiba. Irakasle horrek oinarriak zaintzeko hau hartu behar du kontuan:


Behobia-Donostiak, Akting Engineering enpresarekin batera, App BSS SAFE webgunea sortu du erritmo “seguru” batean lasterketan parte hartzeko.\nBSS SAFEk sortu duen APP webgunearen helburua Behobia Donostian parte hartzen dutenen erritmo egokia markatzea da, hain zuzen, lasterketa eguneko eguraldi baldintzen araberako pautak ematea.\nBeroa, esaterako, errendimendurako kaltegarria izan daiteke eta, zer esanik ez, korrikalariaren osasunerako, bakoitzaren egoera fisikoa dena delakoa izanda ere. Jakina da, eta Behobia-Donostiako antolakuntza hortaz ohartu da, eguraldiaren hotz-beroa 15 gradutik gora dagoenean medikuen lana -artatzea- areagotu egiten dela. Horregatik, tresna bat (webgunea) sortzea deliberatu du antolakuntzak, korrikalari bakoitzak eman behar duen erritmoa adierazteko, historikoki eginiko markak kontutan hartuta. Egitasmo horren baitan sortu da BSS SAFE elkarlana.\nBSS SAFE zerbitzuak kilometro bakoitzean egin beharreko denbora eskaintzen du, erabitzailearen marka objetiboarekin batera, eguraldia, haizearen eragina eta ibilbidearen gorabeherak kontutan hartuz. Datu hauek lortu ahal izateko, 1979 ezkeroztik korrikalariek Behobia-Donostia lasterketan egin dituzten denborak aztertu dira eta datu hauek eguraldiari dagozkion datu ofizialekin gurutzatu (temperatura, hezetasuna, euria eta haizea) Eguraldiak korrikalarien errendimenduan daukan eragina neurtu ahal izan da honenbestez, eta ondorioa hau da: korrikalariek lasterketa amaieran markatzen duten denbora, egun horretako eguraldia eta haizearekin baldintzaturik dagoela.\nTenperatura eta haizeak duten eragina aztertu ondoren, 5, 10, eta 15. Kmtan markaturiko denborak mugarri hartu eta baldintza ezberdineko bi lasterketa (Behobia/Donostia) alderatu dira. Ondorioa aski garbia izan da; lasterketaren lehen zatian denborak antzekoak baldin badira, azken zatian, ordea, diferentziak oso nabarmenak dira. Gauzak horrela, agerian geratzen da korrikalariek eguraldien baldintzei muzin eginez, amaierako denborari dagokion erritmoan abiatzen direla, bero ala hotz, eguzki ala euri, naiz eta aipatutako eguraldiaren baldintzak eragin handia izan.\nLasterketarako eguraldi baldintzak egokiak izanik, erritmo bat marka daiteke, baina bestelakoa, aldiz, kontrako eguraldia izanez gero. Eta eguraldiari kaso egiten ez bazaio, arazoak sortzen dira lasterketaren amaierako partean.\nBSS SAFE tresna honekin kilometroz kilometroko erritmo taula bat markatzen da, eguneko temperatura eta haizearen araberakoa. Erritmo horietan ibiliz gero, egin nahi den bukaerako marka kontutan hartuta, segurutik joko du korrikalariak eta hartara, lasterketan gainesfortzuak egiteak dakartzan osasun-arazo eta arriskuak gutxitu egingo dira partehartzailearentzat.


Komisiorik GABEKO Va Contigo Senior Kontua | BBVA | BBVA\nPentsiodunek eta jubilatuek agindupean duten kontua\nOrain, zer nahi duzun badakizunez eta zure bankuari zer eskatzen diozun argi duzunez, kudeatzaile-talde batekin kontu bat eskaintzen dizugu, bulegoetan edo telefonoz laguntzeko.\nEta, orain, eraman ezazu Kindle bat doan zure Va Contigo Senior kontuarekin. Denbora mugatu baterako!\n59 urtetik gorakoentzako kontua, hau barne duena:\nVa Contigo kontua\nKomisiorik gabe 300 €-tik gorako pentsioa edo 800 €-tik gorako nomina helbideratzen baduzu, edo hiruhilean 2.500 €-ko diru-sarrerak jasotzen badituzu.\nJaulkitze edo mantentzeagatiko komisiorik gabe. Eskudirua komisiorik gabe atera ahalko duzu BBVAren 4.500 kutxazain baino gehiagotan.\nTalde bat zeure zerbitzura\nDenak ez duelako zertan digitala izan. Nahi duzunean aurrez aurre hartuko zaitugu gure bulegoan, eta baita telefonoz ere.\nZure pentsioaren aurrerapena\nZure pentsioa BBVAn helbideratzen baduzu, hilabete bakoitzaren 25ean kobratu ahalko duzu. Horrela, zure ordainketak egiteko tartea izango duzu.\nKontuaren administratze eta mantentzearengatiko komisioa 0 € da (%0ko ITNa, %0ko UTBa) baldintzak betetzen badituzu. Baldintzak ez badituzu betetzen, 160 € izango da, hiruhilero 40 € likidatuz. -%5,23ko UTBa (urtebetez etengabeko 3.000 €-ko eguneko saldoaren balizko kasuan).\nEraman Kindle bat doan zure Va Contigo Senior kontuarekin\nDenbora mugatu baterako bakarrik\nEgin zaitez bezero Va Contigo Senior kontuarekin.\nEgin zure lehen erosketa Aqua zordunketa txartelarekin.\nKode bat bidaliko dizugu Amazonen trukatzeko.\nKontsultatu sustapenaren baldintzak\nHelbideratu zure pentsioa edo nomina eta ahaztu komisioetaz\nKontuaren administratze eta mantentzeagatiko komisiorik gabe. %0ko ITNa %0ko UTBa\nKomisiorik gabe kutxazainetatik edo online egindako Europako Esparru Ekonomikoaren barruko online transferentzietan.\nKomisiorik gabe eurotan dauden txekeak jaulki eta kobratzeagatik\n300 €-tik gorako zure pentsioa helbideratzea. Gizarte Segurantzaren edozein pentsio izan daiteke.\nZure hileko nomina helbideratzea, 800 €-koa edo gehiagokoa baldin bada.\nTransferentzia bidez hiruhilean, gutxienez, guztira 2.500 €-ko diru-sarrerak jasotzea. Esaterako, alokairuagatiko errenta bat.\nBaldintza horietako bat ez baduzu betetzen, kontuaren administratze eta mantentzeagatiko komisioa 160 € izango da urtean, hiruhilero 40 € likidatuz. -%5,23ko UTBa (urtebetez etengabeko 3.000 €-ko eguneko saldoaren balizko kasuan).\nZure pentsioaren edo nominaren kontua aldatzea nahaste-borrastea da; eta guk egiten badugu?\nBankuz Aldatzeko Zerbitzuari esker, doan eta etxetik mugitu gabe alda dezakezu zure diru-sarreren helbideraketa. Geuk egingo ditugu zugatik gestioak\nEgin zaitez bezero zure Va Contigo Senior kontua online irekita.\nEskatu zure pentsioa edo nomina aldatzea paperik aurkeztu gabe.\nGuk kudeatzen dugu kontu-aldaketa zuzenean Gizarte Segurantzarekin edo lan egiten duzun enpresarekin.\nEta, nahi baduzu, beste banku batean dituzun ordainagiriak BBVAko zure kontuan helbideratzeaz ere arduratuko gara.\nBehar duzunerako lagunduko zaituen kudeatzaile talde bat izango duzu\nPertsonak direlako banku bati balioa ematen diotenak. Zuri laguntzeko gaude hemen. Zuk erabakitzen duzu noiz eta nola.\nTratu pertsonalizatua: entzun egiten dizugu, zure beharretara egokitzen gara, eta erabaki hobeak hartzen laguntzen dizugu.\nBulegoetan: bezero egiten zarenean aurretiko txanda erreserbatu ahalko duzu zure bulegoan, itxaron beharrik eta pilaketarik gabe eginez gestioak.\nEta telefonoz: zure kudeatzaileari ere nahi duzunean deitu ahalko diozu.\nEta 65 urte baino gehiago badituzu, lehentasunezko arreta emango dizugu bulegora etortzen zarenean edo telefonoz deitzen diguzunean.\nAurkitu zure BBVA bulegoa edo kutxazaina\nSartu zure helbidea zugandik hurbil dauden bulego eta kutxazainak aurkitzeko.\nPentsiodunentzako eta jubilatuentzako kontuak barne du Aqua zordunketa txartela, beste segurtasun maila batekin, gainera\nJaulkitze eta mantentzeagatiko komisiorik gabeko zordunketa txartela, zure datuak eta zure dirua babesten dituena\nSegurtasun handiago dendetan: txartelak ez darama zenbakirik inprimatuta, zeuk bakarrik ikusi ditzakezu. Horrela, iruzurrak saihesten dituzu.\nSegurtasun handiago Interneten: zure CVVa dinamikoa da, aldatu egiten da txartela erabiltzen duzun bakoitzean, zure online erosketak babesteko.\nKutxazainetako lapurreta asegurua: 600 €-rainoko estaldurarekin.\nAlerten zerbitzua: ordaintzen duzunean mezuak jaso ditzakezu zure mugikorrean edo posta elektronikoan.\nAnimatzen zara zure gestioak online egitera?\nZure kontua egunero gainbegiratzea\nTxartelekin ordainketak, diru-sarrerak, ordainagiriak...\nFamiliari egindako Bizumak\nEta bizitza osoko transferentziak.\nEdozein zalantza argitzea\nBlue gure laguntzaileak berehala erantzungo dizu.\nEzagutu 59 urtetik gorakoentzako gure abantailak\nBizitzen adituak direnentzat\nEzagutu zure familiarentzeko edo maskotarentzako aseguruak, prezio bereziko maileguak eta zeure diruaz baliatzeko tresnak.\nZure planetan aurrezteko\nBBVAren bezero izate hutsagatik %7ko deskontua lor dezakezu zure bidaietan, eta mota guztietako eskaintzak denda eta jatetxeetan.\nZure pentsioa BBVAn helbideratzen baduzu, hilabete bakoitzaren 25ean jasoko duzu. Horrela, zure ordainketak egiteko tartea izango duzu.\nLaguntzen dizugu zure Va Contigo Senior kontua irekitzen?\nZure kontua online irekitzen gidatzea nahi baldin baduzu, gurekin harremanetan jarri zaitezke alta emateko prozesuan\n300 €-tik gorako pentsioa zure kontuan helbideratzen baduzu edo transferentzien bidez hiruhilean 2.500 €-ko gutxieneko diru-sarrerak baldin badituzu, zure Nómina kontua komisio hauek ordaindu beharrik gabe izango duzu:\nBaldintzak ez badituzu betetzen, kontuaren mantentzeagatiko komisioa urtean 160 € izango da, hiruhilero 40 € likidatuz, -%5,23ko UTBarekin (urtebetean 3.000 €-ko eguneroko saldo konstante baterako kalkulatuta). Txekeen jaulkipena eurotan % 0,5 txeke-nominala izango da, gutxienez 18,03 €-koa ez badituzu baldintzak betetzen.\nZure kontua online irekitzeko urratsak\nVa Contigo Senior kontuaren dokumentazioa\nDa dena garrantzitsua dokumentuak ezagu eta uler zure eskura jartzen dugu kontu honen kontratazioa baino lehen. Hemen kontsulta ditzakezu:\nVa Contigo Senior kontuaren IPa: kontratu aurreko informazioa duen dokumentua da, eta BBVAren eta kontuaren titularraren arteko baldintzak zehazten ditu.\nVa Contigo Senior kontuaren FIDa: dokumentu honek ordainketa kontuari lotutako funtsezko zerbitzuak erabiltzeagatik datozen komisioak azaltzen ditu.\nNork kontrata dezake Va Contigo Senior kontua?\n59 urte edo gehiago badituzu eta Espainiako egoiliar izanik BBVAren bezero ez bazara, Va Contigo Senior Kontua kontrata dezakezu bbva.es webgunearen bidez, BBVAren app-etik eta bulegoetan. Espainiako egoiliarra ez bazara, gure bulegoetako batera joan behar duzu zure kontua irekitzera.\nGutxieneko baldintzak (300 €-tik gorako pentsioa edo langabezia subsidioa edo 800 €-tik gorako nomina helbideratzea, edo gutxienez 2.500 €-ko hiruhileroko diru-sarrerak izatea, etab.) betetzen badituzu, Va Contigo Senior kontuak ez du komisiorik. Bestela, hauek dira kontuaren kostuak:\nVa Contigo Senior kontuak isilbidezko zorpekoagatiko komisio hauek ditu:\nNire ordainagiriak edo nire pentsioa helbidera ditzaket?\nNahi dituzun ordainagiriak helbidera ditzakezu, baina ez da nahitaezkoa komisiorik ez izateko. Zure pentsioa ere helbidera dezakezu, zeren eta ezinbestekoa da Va Contigo Senior kontua komisiorik gabe izateko (nominak edo langabezia subsidioak edo hiru hilean 2.500 €-ko diru-sarrerak izateak ere balio du).\nWebgunetik, mugikorretik nahiz tabletatik kontsultatu ahal izango duzu zure Va Contigo Senior kontuaren egoera, BBVAren gune pribatuan sartuta. es-en zure eremu pribatuan sartua, edo BBVAren aplikaziotik.\nVa Contigo Senior kontuarekin, bankuak eskaintzen dizkizun abantaila guztietarako sarbidea duzu; gure aplikazioko eta webguneko zerbitzu eta erosotasun guztiak, eta, jakina, gure bulego, kutxazain eta kudeatzaile guztiak.\nVa Contigo Senior kontuak ez du barne libretarik edo taloitegirik, baina bulegoan eska dezakezu, behar izanez gero.\nZer abantaila eskaintzen dizkizu zure BBVA kudeatzaileak?\nVa Contigo Senior kontua kontratatu eta zure pentsioa (300 €-tik gorakoa) helbideratzen baduzu, kudeatzaile pertsonal bat izango duzu:\nKudeatzaileak zeu zarela jakingo du Identifikatutako deia eginbidearen bidez.\n'Nire elkarrizketak' atalean zure kudeatzaileari egindako kontsulten nondik-norakoa berrikusi ahalko duzu, gune seguru eta pribatu batean gorderik dira eta.\nEskatu hitzordua kudeatzaile pertsonalari nahi duzun egun eta ordurako, ilararik ez itxaroteko.\nBBVA Contigo kudeatzailearen zerbitzua erabilgarri dago zure eremu pribatuaren bidez bbva.es-en, BBVA aplikazioan edo telefono bidez\nZer da Nomina kontu bat?\nNomina kontu bat da soldatapeko langileak, pentsiodunak edo langabezia-eskubidea duen pertsonak ordainsari hori helbideratzen duen kontua. Nomina kontuak abantaila hobeago batzuk ditu bertako baldintzak betetzen badira.


Ochodoscuatro argitatetxeak elkarrizketatu gaitu - Askekintza\n-Nola antolatzen zarete? Nola hartzen dituzue erabakiak eta banatzen eginbeharrak?\nAsanblada ireki bat gara, baina antolaketari dagokionez bi taldetan banatzen dugu lana, norberaren inplikazioaren arabera:\n-Asanbleako aktibistak: Proiektuen koordinatzaileak gara, eta guk hartzen ditugu erabakiak. Gutako bakoitzak funtzio bat du esleituta, eta horren ondorioz eguneroko inplikazioa dugu komunikazio, koordinazio eta kudeaketa jardueretan, besteak beste.\n-Kolaboratzaileak: Tarteka parte hartzen dute proiektuetan eta ekintzetan. Nahiz eta gehienek era jarraituan parte hartu protestetan eta bestelako ekintza eta funtziotan, badira behar edo lan espezifikotan kolaboratzen dutenak ere: idazleak, itzultzaileak, diseinatzaileak,…\n-Baduzue harremanik zuen inguruko edo kanpoko beste talde antiespezistekin?\nBai, horretan saiatzen gara, hori baita gure helburuetako bat: jendea aktibatzea, antola daitezen animatu eta oinarrizko aktibisten sare bat osatzea. Joan den urtean hainbat kolektibo antiespezista sortu dira Gipuzkoan: Goierri Antiespezista-k eta Tolosaldea Antiespezista-k gure antzeko jarduera-lerroa dute, eta Orroak taldeak, aldiz, tailerren bidezko perspektiba transfeminista batetik lantzen du Animalien Askapena, eta ez-mistoa da. Testuinguru horretan, elkarren proiektuetan parte hartzen ahalegintzen gara, eta baita elkarri laguntza zein zabalkundea ematen ere. Uste dugu talde indartsu txiki eta ugariren bitartez lan egitea estrategia ona izan daitekeela gauzak aldatzeko, norberak bere eremuan lan eginez eta elkarrekin antolaturiko ekintzetarako indarrak batuz.\n-Nabaria da zuen ekintzek lotura estua dutela zuen inguruko gaurkotasunarekin. Zer nolako garrantzia ematen diozue tokian-tokiko eragina izateari?\nTokian-tokiko perspektibarekin jokatzea gure estrategiaren parte da. Uste dugu Euskal Herriak testuinguru politiko zehatz bat duela, eta hori kontuan izan behar dugu horren inguruan lan egiteko.\nZentzu horretan, gure aktibismoak subjektu jakin batzuk ditu helburu: pertsona gazteak eta gizarte-mugimenduetara lotuak, zeinek espezismoa kanpoko zerbait balitz bezala jaso duten, AEBetatik eta PETArengandik soilik baletor bezala. Uste dugu animalien inguruan jaso dugun guztia perspektiba kolonialista batetik jaso dugula, zeinak animaliak infantilizatu eta Animalien Askapenaren benetako izaera ukatzen duen; Animalien Askapena jazarpenaren aurkako emantzipazio-borroka baita, azken finean. Ezin ditugu mugimenduan orain arte erabili diren perspektiba eta metodoak erabili; aldiz, ulertu dugu Euskal Herriaren testuinguru politiko-soziala kontuan izan behar dugula gure jardunerako.\nHorretaz gain, garrantzitsua da azpimarratzea egungo asanblada 5 lagunek osatzen dugula, eta gure indarrak mugatuak direla. Nahiago dugu aktibismo sakon eta oinarrizkoago bat egin, urrutira iritsi nahian eragin azalekoagoa izan baino.\n-Zergatik egiten duzue lan euskaraz?\nEuskara gure nortasunaren eta gure ingurukoen nortasunaren parte da. Gure mezua nahi dugun pertsonei nahi dugun moduan helarazteko, posizionamendu ideologiko argi bat behar dugu. Ez dugu ahaztu behar euskarak urte askotan zehar jazarpena pairatu duela, mespretxua beste hainbestetan, eta gaur egun erresistentzia forma bat dela, beste edozein izan daitekeen bezalaxe. Horregatik, eta aurreko galderan aipatutako arrazoiengatik, ezinbesteko deritzogu gure hizkuntzan komunikatzeari.\nHorren harira, galderak eta kritikak jaso ditugu hainbaten eskutik; izan ere, duela 3 urte inguru arte bi hizkuntzatan idatzi eta argitaratzen genuen guztia, gazteleraz eta euskaraz. Atzera begira, erabaki ona izan dela ikusten dugu estrategikoki, ohartzen baikara ikuspegi antiespezista lehenago iristen ez zen lekuetara iristen dela, eta praktikoki, denbora eta esfortzua aurrezten digulako, baita gure lanarekin erosoago sentiarazten gara ere.\n-Zer moduz ikusten duzue antiespezismoa Euskal Herrian?\nMugimenduak geroz eta presentzia handiagoa du, eta uste dugu kontzientziazio-lan bikaina dagoela martxan. Geroz eta jende gehiago jabetzen da zapalduen alde posizionatu eta konprometitzeko beharraz, nahiz eta beti jendea falta zaigulako sentsazioa dagoen.\nHala ere, onartu behar dugu, EHko ideario kolektiboan oraindik egiteko asko dugun arren, mugimenduak geroz eta harreman estuagoa duela gainontzeko gizarte-mugimenduekin, eta elkar elikatzen dutela. Ondorioz, antiespezismoa geroz eta gehiago hartzen da borroka politikotzat, hainbat kolektibo antiespezista mugimendu iraultzaileekin posizionatu direlako: abolizionistak, feministak, antikapitalistak, lurraren aldeko aktibistak…\n-Baduzue harremanik gainontzeko gizarte-mugimenduekin?\nBai, gainontzeko kolektiboekin kolaboratzea da gure helburuetako bat. Uste dugu Animalien Askapenerako mugimenduak mugimendu iraultzaile baten parte izan beharko lukeela, horregatik da gure egitekoa apustu bera egin duten gainontzeko kolektiboekin lan egitea. Amankomunean duguna oinarri hartuta, errepresioaren aurrean elkar hartu eta gu baino luzaroagoan borrokan jardun duten mugimenduengandik ikasi: horra gure buruari finkatu dizkiogun estrategia batzuk.\n-Duela gutxi 400 euroko isuna jaso duzue pankarta bat kentzeagatik. ¿Nola mugatzen dute legeek eta poliziak zuen jarduna?\nAskekintzako aktibistek pankartak kalean ipintzeagatik soilik jaso dituzte isunak, ez dugu beste inolako gatazkarik eduki poliziarekin.\nEstatuko segurtasun indarrek eragindako presioari dagokionez, kontuan izan behar dugu Euskal Herria Europa osoko eskualderik militarizatuenetako bat dela, biztanle bakoitzeko polizia ehunekorik altuenak dituena, eta mozal legea etengabe betearazten dutela gure inguruan, muntai polizialak oso ohikoak direla eta taldeko pertsona guztiek ezagutzen dugula gizarte-mugimenduetan parte hartzeagatik kartzela-zigorra betetzen ari den norbait. Horrek guztiak pisu nabaria du estrategia-mota edo ekintzak erabakitzerako garaian.\nZer sumatzen duzue faltan animalien defentsaren inguruan?\nOso mugimendu heterogeneoa da, eta badira kolektiboak ideologikoki guregandik oso bestelakoak direnak. Arazorik handienetako bat ideologiko/estrategikoa da. Uste dugu posizionamendu politikoa eta eta botere/subjektu jazartzailearen identifikazioa falta direla.\nEsate baterako, Animalien Askapena sistema kapitalista batean defendatzen duen mugimendu batek ez du balio. Bi kontzeptu horiek ez dira bateragarriak, eta mugimendua berrikusi behar dugu argi izateko zer eraiki nahi dugun. Gizaki gisa ditugun pribilegioak berrikusteko egin dugun lan aktiboaren antzera, kontuan izan behar ditugu gu eraikitzen gaituzten gainontzeko jazarkuntza-faktoreak: gizakia, zuria, kapitalista, burgesa, gizona, cis-heteroa, neurotipikoa eta okzidentala.\nPribilegio-multzo horietatik aldentzen den oro gutxi-asko jazarri egingo du eta era injustuan tratatuko du sistemak. Asko dugu oraindik borrokatzeko, eta taldeko ikuspegia beharrezkoa da.\nBestalde, uste dugu, oro har, autokritika falta handia dagoela, eta debate ororen aurrean jarrera defentsiboa hartu ohi dugula. Mugimendu bat osatu nahi badugu, elkarrengandik ikasi behar dugu, eta horretarako entzuteko, akatsak onartzeko eta etengabe zuzentzeko prest egon behar dugu.\n-Nola moldatzen zarete borrokan jarraitu ahal izateko motibazio-mailari eusteko?\nZapalduenak gogora ekarri besterik ez dugu. Gure pribilegioak alboratzea da kontua, gure buruak deseraiki eta indarrak borrokari eskaintzea. Aski dugu oroitzea zer gertatzen den abeltegi batean, hiltegi batean edo arrantza-sare batean, motibazioa pizteko.\nArriskutsua izan daiteken arren, helburu txikiak ezarri eta egindako lana perspektiban balioestea garrantzitsua da aurrera goazela ikusteko, milimetrotan bada ere. Duela gutxi ARGIA aldizkariak, zeina azken urteotan erreferente izan baita Euskal Herriko hainbat borroka-sozialentzat, azalera ekarri zuen animaliak festetan erabiltzearen inguruko eztabaida, eta lau orri eskaini zizkiguten Animalien Askapenari eta animalien inguruko beste kontu batzuei buruz aritzeko. Txikikeria dirudi agian, baina uste dugu halako ekintzak balioestea ezinbestekoa dela.\nEra berean, uste dugu elkarren arteko zainketa ere garrantzitsua dela, eta aktibisten zein kolaboratzaileen artean egiten ahalegintzen gara. Horretarako, sentitzen duguna adierazteko espazioak ditugu, harreman pertsonalak zaintzen ditugu “aktibismo” delako hori bezainbeste, eta beti balioesten dugu lanaren alde emozionala. Hala ere, uste dugu zentzu horretan asko dugula oraindik hobetzeko, eta horretan lanean jarraitu behar dugula.\n-Zein talde edo kolektibok inspiratu zaituzte zuen aktibismo modua definitzeko garaian?\nEquanimal eta Igualdad Animal-eko aktibistak atxilotu zituztenean kolektiboa sortu berri zegoen, eta horrek talde horiekiko lotura garrantzitsuak sortu zituen. Haien ekintzek harritu egin gintuzten, eta hasierako bultzada ematen lagundu ziguten, nahiz eta gaur egun estrategia oso desberdinak ditugun. Asko inspiratu gaituzte SHAC-eko aktibistek urteetan zehar eginiko lanek, Washingtoneko (Seattle, USA) No New Animal Lab kanpainak, eta Collectively Free-ren estrategiek, bai eta Frente de Liberación Animal-eko pertsona guzti horiek ere, zeinek beraien askatasuna arriskuan jartzen duten gainontzeko animaliei eman ahal izateko.\nEzin ahatz dezakegu beste hainbat kolektiboren analisi eta konpromisotik ikasitako guztia: hala nola, Piztiak, Bezala, Tras Los Muros eta Asamblea Antiespecista de Madrid. Halaber, sekula ez ginen gaur egun gauden lekura iritsiko ochodoscuatro-ri esker irakurritakorik gabe.\n-Zuengan eragina izan duen erreferente teorikorik gomendatuko diguzue?\nCatia Faria eta Oscar Horta-ren analisi eta testuek eragin handia izan dute gugan azken urteetan, eta horrek gure taldean jarrera transfeminista eta antinatalistak piztu ditu. Bestalde, Joan Dunayer, Gary L. Francione eta APH KO-ren gisako autoreekin gure burua formatzen jarraitzen dugu, erreferentziazko egileekin harremanetan egotea ezinbestekoa dela uste baitugu, eta aktibistak formazio jarraitua izan behar duela.\n-Hainbat webgune dituzue, azaldu pixka bat.\nGure webgune nagusia www.askekintza.org da.\nBertan gure oinarrizko lau ardatzak azaltzen ditugu: Zeren kontra borrokatzen dugun, zein baliorekin borrokatzen dugun, nola egiten dugun, eta parte-hartzearen sustapena. Hauxe da euskarazko lehen webgune antiespezista, eta bertan bildu dugu ia bi urtean zehar egindako lana, hainbat testuren bitartez: Euskal Herriko industriaren jarduna, biktimen kopurua eta abar, betiere iturri fidagarriak oinarri hartuta. Uste dugu webgune hau mugimendu indartsu bat osatzeko informazio-iturri bat izan daitekeela.\nKolaboratzaileen microsite eta blog gehiago ere baditugu, baina tematikoak dira oro har, proiektu independenteei lotuak:\n– Begane bizitza beganoa – Antiespezismo eta errezeta bloga.\n– Lurtarrak – Earthlings dokumentala euskarara itzultzen egin genuen lanerako microsite-a.\n-Ba al da prestatzen ari zareten zerbait, aurreratu nahi duzuena?\nOraintxe bertan ezin dugu, hainbat faktore direla eta, baina euskarazko lehen errezeta-liburua argitara eman nahi dugu. Bestalde, Tras Los Muros-en “Refugiados” itzuli dugu, erreferente bat iruditzen baitzaigu, eta ahal dugunean paperezko edizioa aterako dugu.\nLan handia egiten ari gara ikus-entzunezko alorrean, eta uste dugu argitaratzen denean eragin handia izango duela maila lokalean, baina oraindik ezin dugu ezer aurreratu.


2017 :: Itxartu\nHasiera > Mendigoizalea > Barri zaharrak > 2017\n2017.11.19, mendia: LONGITAS (590 m.)\nITXARTU MENDIGOIZALE TALDEAK LONGITAS (590 m) mendirako txangoa prestatu du AZAROAREN 19an, igandea, aurreko igandean iragarpen metereologikoak oso txarrak zirelako bertan behera geratu zen txangoa. Informazio gehiago: Longitas - kartela Longitas - oharrak gazteleraz Ibilbidea:...\n2017.10.29, mendia: URKO (794 m.) eta KALAMUA (780 m.)\nITXARTU MENDIGOIZALE TALDEAK URKO (780 m) eta KALAMUA (794 m) mendietarako txangoa prestatu du URRIAREN 29an, igandea. Informazio gehiago: Urko-Kalamua kartela Urko-Kalamua oharrak gazteleraz, (2012an egin genuen ibilbidea bera da). Ibilbidea: Isua (550m) - Urko (794m) - Isua...\n2017.10.22: HERNIO, egun osoan, mendia eta turismoa\nITXARTU MENDIGOIZALE TALDEAK egun osoko irteera bat prestatu du URRIAREN 22an, igandea, egun osorako, bat HERNIO mendirako txangoa eta bestea turismo ekitaldiak. A Aukera (mendikoia): 9:30 Ibilbidea ERREZIL-etik (417m), Zelatun mendatea (845m), HERNIO gaina (1.075 metros) eta...\n2017.10.01, mendia: URKIOLAGIRRE eta LANDANO PUNTEA\nITXARTU MENDIGOIZALE TALDEAK URKIOLAGIRRE ETA LANDANO PUNTEA mendietarako txangoa prestatu du URRIAREN 1ean, igandea. Informazio gehiago: Landano Puntea, kartela Landano Puntea, oharrak gazteleraz Ibilbidea: Irteera, URKIOLA mendatetik (700m), Urkiolagirre...\n2018.09.17, mendia: BESAIDE\nITXARTU MENDIGOIZALE TALDEAK BESAIDE mendirako txangoa prestatu du IRAILAREN 17an, igandea. Informazio gehiago: Besaide kartela Irteera, Kanpazar (467m) mendatetik, Santa Luzia (500m) gainera eta ondoren Besaidera (1o 30m) Besaiden, Karraskainburu (669m) gaina egiteko...\n2017.09.10, mendia: ATXARREKO SAN PEDRO\nITXARTU MENDIGOIZALE TALDEAK ATXARREKO SAN PEDRO mendirako goizeko txangoa prestatu du IRAILAREN 10ean, igandea. Kotxez aterako gara, Algortatik, ohiko lekutik (Algortako Batzokiaren parean dagoen bus geltokitik). Laida hondartzako Parking-era ailegatu behar dugu, leku horretan...\n2017.09.03, mendia: ARROLETZA eta APUKO\nPu ITXARTU MENDIGOIZALE TALDEAK ARROLETZA (459 m) eta APUKO (561m)mendietarako txangoa prestatu du IRAILAREN 3an, igandea. Informazio gehiago: Arroletza-Apuko kartela Kotxez aterako gara, Algortatik, ohiko lekutik. Helburua: Gurutzetara ailegatu behar dugu...\n2017.08.14,mendia: BEGOÑAra gauez\n2017.08.14 Begoñarako gauezko ibilaldia\n2017.07.09, mendia: GORBEIA Pagomakurretik\nITXARTU MENDIGOIZALE TALDEAK GORBEIA mendirako txangoa prestatu du UZTAILAREN 9an, igandea. Informazio gehiago: Gorbeia kartela Gorbeia ibilbidea Iraupena 3o 45min gehi hamaiketakoarena Igoera metatua : 550 m. ggb Luzera: 15,0 km Zailtasuna: Erdia (Azkeneko aldapa...\n2017.07.02,mendia: VENTISQUERO DE POLVO eta PICÓN BLANCO\nITXARTU MENDIGOIZALE TALDEAK VENTISQUERO DEL POLVO (1.369 m) eta PICÓN BLANCOrako (1.527 m) txangoa prestatu du UZTAILAREN 2an, igandea, Agüera-tik (782 m) Espinosa-rako (770 m) zeharbidea eginez. Informazio gehiago: Ventisquero-Picón kartela Ventisquero-Picón oharrak...


Irekia Eusko Jaurlaritza - Gobierno Vasco :: EHAA xedapena 201604848\nGaiak: FUNTZIO PUBLIKOA; IZENDAPEN ASKEA; LANPOSTUAK BETETZEA; OPOSIZIO ETA LEHIAKETAK; ZERBITZUBURUAK; OFTALMOLOGIA; OSASUN-ZERBITZUAK; DEIALDIA\nXedapenaren zenbakia: 201600883\nHurrenkenaren zenbakia: 201604848\nDonostialdea ESIko Oftalmologiako atal sanitarioko buruaren lanpostua hutsik egonik, Zuzendaritza Gerentziak deialdi publikoa iragartzea erabaki du, lanpostu hori lehiaketa bidez betetzeko. Prozedura hori honako arau hauetan jasotakoaren arabera egin da: Euskadiko Antolamendu Sanitarioaren ekainaren 26ko 8/1997 Legearen 28. artikuluko 8. atala (hirugarren arau komuna); Osakidetzako Lanpostu Funtzionalak arautzen dituen uztailaren 19ko 186/2005 Dekretuaren I. eranskina; abenduaren 16ko 55/03 Legea, osasun zerbitzuetako estatutupeko pertsonalaren Estatutu Markoa; Enplegatu Publikoaren Estatutu Markoaren apirilaren 12ko 7/07 Legea; eta azaroaren 11ko 255/1997 Dekretua.\nZuzendaritza Medikoaren esanetara eta Oftalmologia Zerbitzuko buruarekin elkarlanean ondoko eginkizunez arduratuko da:\n● 14 urtetik beherako pazienteei eta begi higikortasun arazoak dituzten paziente zaharragoei Oftalmologiako arreta sanitarioa ziurtatzea.\n● Helburu asistentzialak eta zerbitzu zerrenda proposatzea hirurteko planetan, eta urteroko helburu zehatzak definitzea.\n● Hauek definitzea: beharren plana, zuzkidurak eta inbertsioak.\n● Atalari atxikitako pertsonak kudeatuko ditu, horien lan profilak zehaztuko ditu eta atalaren antolaketa zehaztuko du. Atala antolatuko du, ospitaleko eta ospitalez kanpoko arreta emateko moduan, eta, era berean, artatu beharreko pazienteei arreta kirurgikoa eskaintzeko moduan.\n● Prozesu asistentzialak birbegiratu eta hobetzeaz.\n● Komunikazio eta ezagutza transmisiorako plan bat garatuko du. Era berean, plan horren bidez, geure lan-eremuko ingurune sozialean lortutakoak transmitituko dira.\n● Zerbitzuko gainerako unitateekin koordinazioa: aldiro bilerak egingo dira irizpideak bateratzeko.\n● Gainerako zerbitzuekin koordinazioa: harremanetarako bideak ezarri beharko dira Pediatria, Neurologia eta beharrezko ikusten den beste unitateekin.\nb) Medikuntza lizentziatura edukitzea, Oftalmologiako Espezialitatean.\nc) Gutxieneko 3 urteko lan-esperientzia, Oftalmologiako espezialitatean.\nI Kudeaketako memoria-proiektua eta haren defentsa (gehienez, 30 puntu).\nII Beste merezimendu batzuk (gehienez, 30 puntu).\nIII Euskararen ezagutza (gehienez 6 puntu).\nInteresdunek Osakidetza-Euskal Osasun zerbitzuko Donostialdea ESIko Pertsonaleko Zuzendaritzara zuzenduko dute eskabidea (Begiristain Pasealekua, z.g. – 20014 Donostia), Ebazpen hau Euskal Herriko Agintaritza Aldizkarian edo Estatuko Aldizkari Ofizialean argitaratu eta hurrengo egunetik hasita hamabost egun balioduneko epean.\nc) Eskatutako titulazioaren fotokopia konpultsatua: Medikuntza lizentziatura oftalmologiako espezialitatean.\nBehin betiko ebazpenaren aurka gora jotzeko errekurtsoa zuzendu dakioke Osakidetzako zuzendari orokorrari, hilabeteko epean argitaratu eta hurrengo egunetik hasita, azaroaren 26ko 30/1992 Legeak 114 eta 115 artikuluetan jasotzen duenaren arabera.\nIzangaien behin betiko ebazpena onartu eta argitaratuta, Donostialdea ESIko zuzendari gerenteak izendatuko ditu ebazpen bidez balorazio-batzordearen kideak; gutxienez, kudeaketa proiektuak aurkezteko data baino hamar egun lehenago. Ebazpen hori Osakidetzako web orrialdean argitaratuko da, eta gora jotzeko errekurtsoaren bidez erreklamazioa jarri ahalko zaio. Batzordearen eraketa hau izango da:\nBatzordekideek parte hartzeari uko egingo diote, eta izendatu dituen arduradunari jakinaraziko diote kasu hauetan: azaroaren 26ko 30/1992 Legearen 28 artikuluak jasotzen dituen egoerak.\nEgoera horietan interesatuek errefusatzea eska dezakete edozein momentutan, aipaturiko legearen 29 artikuluan jasotakoaren arabera.\nBatzordeak azaroaren 26ko 30/1992 Legearen 22. eta 27. artikuluen arabera jokatuko du.\nHautagaien artean berdinketarik badago, lehentasuna emango zaie emakumeei, otsailaren 18ko, 4/05 Legeak (EHAA 42 zk, martxoaren 2koa), Emakumeen eta Gizonen Berdintasunari dagokionak, 20.4 artikuluan jasotakoa aintzat hartuta.\n1.– Kudeaketako memoria-proiektua eta haren azalpen publikoa.\n2.– Bestelako merezimendu batzuk.\nHonen kontra gora jotzeko errekurtsoa jarri ahal izango da, Osakidetzako zuzendari nagusiari zuzenduta, azaroaren 26ko 30/1992 Legearen 114. eta 115. artikuluek jasotakoaren arabera, Euskal Herriko aldizkari ofizialean argitaratu eta hurrengo egunetik hasita.\nAzaroaren 26ko 30/1992 Legeak 114. eta 115. artikuluetan jasotakoaren arabera, ebazpen honen kontra gora jotzeko errekurtsoa jarri ahal da, Osakidetzako zuzendari nagusiari zuzendua. Izapide hau egiteko hilabeteko epea egongo da, Euskal Herriko Agintaritzaren Aldizkaria edo Estatuko Aldizkari ofizialean argitaratu den egunaren biharamunetik aurrera.\nOftalmologia Pediatriakoa eta Begi Higikortasunaren atalaren antolamenduari eta funtzionamenduari buruzko azalpen memoria-proiektua azaltzea publikoki epaimahai kalifikatzailearen aurrean, eta hautagaiari egindako elkarrizketa.\na.1.– Antolakuntza eta kudeaketa atala (Gehienez 6 puntu):\nErakunde bereko beste unitate batzuekin duen harremana.\na.2.– Atal asistentziala (Gehienez 6 puntu):\na.3.– Irakaskuntzaren atala (Gehienez 3 Puntu):\nIrakaskuntzaren planifikazioa egitea atalean.\nb) Balorazio-batzordearen aurrean azalpen publikoa (gehienez 15 puntu).\n20-30 ordu: 0,2000 puntu\nCum laude doktorea: 4 puntu\nDoktorego-ikastaroak: doktoretza-ikastaroetako bikain edo ohorezko matrikula bakoitzeko (gehienez, 10 ikastaro): 0,1000 puntu.\n724/2017 EBAZPENA, maiatzaren 12koa, Donostialdea Erakunde Sanitario Integratuko zuzendari gerentearena. Honen bidez, lau urterako izendatzen da, aldi baterako, luzatzeko aukerarekin, Laura Cortázar Galarza andrea Osakidetza-Euskal osasun zerbitzuko Donostialdea…